Marc Marquez MotoGP champ 2014 - Lorenzo kæmpede flot\nMarc Marquez ny MotoGP verdensmester !\nLorenzo kæmpede til det sidste\n11/11-2013 kl. 09:46\nValencia, Spanien: For første gang siden Nicky Hayden's titelkamp med Rossi i 2006, skulle VM afgøres i sidste runde. Marc Marquez skulle blive mindst nr. 4 i løbet, hvis Lorenzo vandt, for at kunne kalde sig ny verdensmester i MotoGP.\nKvalifikationen lovede godt for Marquez, med pole og banerekord. Men Lorenzo tog starten, som han har gjort de fleste gange i år. Marquez fik en halvdårlig start og var lige ved at dumpe ned som nr. 5, men formåede lige at klemme sig forbi bl.a Rossi og op på 3. pladsen, inden første sving.\nLorenzo's plan var at sænke tempoet, så andre bagfra kunne presse og evt. passere Marquez, og det lignede kø-kørsel, de første 5-6 omgange. Pedrosa var særdeles pågående og gik forbi Lorenzo flere gange, men blev hver gang overhalet igen, allerede i næste sving af en meget kamplysten Lorenzo. Der var kontakt et par gange og en enkelt hændelse efterforskes stadig af løbsledelsen. Ved den lejlighed blev Pedrosa næsten presset af banen og røg ned på 5. pladsen, efter Bautista og Rossi.\nLorenzo kom også for langt ud i svinget, hvorved Marquez kom forbi dem begge og i spidsen. Men under en halv omgang senere havde Lorenzo fanget Marquez, der ikke gjorde megen modstand, da Lorenzo igen gik i føring.\nDerefter, ca. 1/3 inde i løbet, skiftede Lorenzo taktik, øgede tempoet og begyndte at lave afstand til Marquez. Rossi kunne ikke helt hænge på og var ikke til megen hjælp for Lorenzo, og Pedrosa fik kæmpet sig op på 3. pladsen igen. Marquez lod bevidst Pedrosa passere og holdt så denne 3. plads frem til mål og kunne dermed kalde sig MotoGP-verdensmester 2013.\nPå sin vej mod titlen har Marquez sat / slået flere rekorder, bl.a. adskillige banerekorder, både i kvalifikation og i løb. Han slettede Freddie Spencer's rekord fra 1983 som den yngste MotoGP-verdensmester nogensinde (21 vs 20 år). Han er den første rookie til at tage titlen, siden Kenny Roberts i 1978.\nHan er en ud af kun fire kørere i historien, der har vundet VM i alle tre klasser. En anden er Valentino Rossi. Indenfor de seneste fire år har Marquez taget tre VM-titler.\nMarquez har været på podiet i alle løb, han har fuldført i år – og har vundet seks gange, fire af dem i træk. Lorenzo vandt otte, Pedrosa tre og Rossi et enkelt.\nAf ændringer til 2014-sæsonen kan nævnes Cal Crutchlow's skifte til Ducati, som Hayden forlader for i stedet at køre Honda i et semifabriks-team.\nVM i Moto2 blev afgjort i forrige runde med Pol Espargaro som ny mester. Han førte dagens løb komfortabelt, da forenden pludselig forsvandt i sving 7 og han endte langt inde i gruset. Kom på cyklen igen, men sluttede som nr. 29.\nTidligere Moto3-mester Nicolas Terol gik dermed i spidsen og endte med at tage sin 3. sejr i år, godt 4 sek. foran teamkollega Torres.\nKampen om den sidste podieplads skulle afgøres via målfoto, idet kun 1/1000 sekund adskilte Zarco og Corsi på hhv. 3. og 4. pladsen.\nScott Redding blev nr. 2 i VM og fik et enkelt point i dag på 15. pladsen. Er stadig småskadet og kører på smertestillende medicin.\nBåde Espargaro og Redding kører i MotoGP-klassen næste år, i Yamaha og Honda sattelit-teams.\nMoto3 skulle som MotoGP også afgøres på sidste løbsdag, og her kunne tre kørere tage titlen. Alex Rins, Luis Salom og Maverick Vinales. Det var faktisk sådan at den af de tre, der vandt løbet også automatisk ville tage titlen. Og det hele blev afgjort i sidste sving på sidste omgang, hvor Rins bremsede sig forbi Vinales, der kom tilbage og gik indenom og derefter vandt dragrace-løbet ned til målstregen. Folger nåede lige akkurat op forbi Rins og sluttede på 2. pladsen i løbet.\nDen tidligere 125-cc verdensmester, Maverick Vinales, Spanien, blev dermed Moto3-verdensmester 2013. Og kører næste år i Moto2.\nLuis Salom, der har ført det meste af sæsonen, og også kunne tage titlen i dag, styrtede tidligt i løbet, endte som nr. 14 og sluttede som nr. 3 i VM.\nEn artig overraskelse var at feltets eneste kvindelige kører, Ana Carrasco, for første gang prøvede at slutte i top 10 i et løb. På Sepang for nylig, gjorde hun med sin 15. plads og det ene point det gav, en ende på ca 12 års tørke for kvindelige kørere mht. at score points i en af de tre klasser.\nI alle 3 klasser er de nye verdensmestre fra Spanien.\n2014-sæsonen starter den 23. marts på Losail-banen i Qatar.\n2 Pedrosa SPA Honda +3.934\n3 Marquez SPA Honda +7.357\n4 Rossi ITA Yamaha +10.579\n5 Bautista SPA Honda +14.965\n6 Bradl GER Honda +24.399\n7 Smith GBR Yamaha +29.043\n8 Hayden USA Ducati +39.893\n9 Dovizioso ITA Ducati +53.196\n10 Pirro ITA Ducati +1.02.983\n2 Torres SPA +4.047\n3 Zarco FRA +5.993\n4 Corsi ITA +5.994\n5 Rabat SPA +8.316\n6 De Angelis RSM +10.596\n7 Luthi SWI +11.219\n8 West AUS +12.334\n9 Pasini ITA 13.383\n10 Aegerter SWI +14.609\n1 Vinales SPA KTM\n2 Folger GER KTM +0.186\n3 Rins SPA KTM +0.187\n4 Marquez SPA KTM +13.666\n5 Vasquez SPA Mahindra +13.708\n6 Masbou FRA Honda +28.587\n7 Vinales SPA Honda +28.776\n8 Carrasco SPA KTM +28.794\n9 Oettl GER KTM +28.953\n10 Oliveira POR Mahindra +29.185\nMotoGP slutstilling (top 10)\n1 Marquez SPA Honda 334\n2 Lorenzo SPA Yamaha 330\n3 Pedrosa SPA Honda 300\n4 Rossi ITA Yamaha 237\n6 Bautista SPA Honda 171\n7 Bradl GER Honda 156\n8 Dovizioso ITA Ducati 140\n9 Hayden USA Ducati 126\n10 Smith GBR Yamaha 116\nMoto2 slutstilling (top 10)\n2 Redding GBR 225\n3 Rabat SPA 215\n4 Kallio FIN 187\n5 Aegerter SWI 157\n6 Luthi SWI 155\n7 Terol SPA 150\n8 Nakagami JPN 148\n9 Zarco FRA 139\n10 Torres SPA 126\nMoto3 slutstilling (top 10)\n1 Vinales SPA KTM 323\n2 Rins SPA KTM 311\n3 Salom SPA KTM 302\n4 Marquez SPA KTM 213\n5 Folger GER KTM 183\n6 Oliveira POR Mahindra 150\n8 Masbou FRA Honda 94\n9 Vasquez SPA Mahindra 82\n10 Fenati ITA Honda 73


Implementering — Socialstyrelsen - Viden til gavn\nForside > Projekter og initiativer > Børn > Tidlig Indsats - Livslang Effekt > Evaluering af Tidlig Indsats - Livslang Effekt > Implementering\nEn vellykket implementering af en indsats er vigtig for at komme i mål med de ønskede resultater for borgerne.\nGod implementering er udgangspunkt for succes\nDet er vigtigt, at vi får samlet et systematisk indblik i, hvordan metoderne i Tidlig Indsats - Livslang Effekt bedst muligt kan implementeres i en dansk kontekst. Implementeringen af en indsats udgør grundlaget for, at indsatsen kan virke efter hensigten. Implementeringsevaluering hjælper med redskaber til at følge, om forældre og børn faktisk får den indsats, som indgår i en metode med dokumenteret effekt. Evalueringen kan også hjælpe med at belyse, hvilke dele af metoden som skal være til stede, for at indsatsen virker og hvilke dele man kan tilpasse lokalt. Vi skaber også viden om, hvordan kommuner og organisationer bedst kan implementere de forskellige metoder. Der er bl.a. fokus på praktiske og organisatoriske udfordringer og gode løsninger på dem.\nEvalueringerne skaber anbefalinger\nEvalueringerne sammenfatter en række anbefalinger til implementering af indsatserne sammen med konkrete cases. Socialstyrelsen bliver, som et resultat af implementeringsevalueringerne, i stand til fremover at kunne komme med konkrete anbefalinger til implementering af metoderne.\nErfaringsudveksling undervejs i projektperioden\nDer skabes løbende viden i projektperioden om implementering. Evalueringerne af indsatserne er designet til at videreformidle denne under selve projektperioden via for eksempel netværksmøder. Evalueringen understøtter implementeringen af indsatserne via en aktiv erfaringsudvekling på tværs af kommuner og organisationer.\nUdviklingsprojekter støttes af evalueringerne\nNogle af metoderne under Tidlig Indsats – Livslang Effekt er i en udviklingsfase, fordi der ikke er erfaringer med dem i en dansk kontekst. KEEP og FFT er evidensbaserede metoder med gode udenlandske erfaringer, som skal afprøves i en dansk kontekst og eventuelt tilpasses. Her vil evalueringerne samle systematisk viden om, hvor og hvordan der er behov for ændringer eller særlig opmærksomhed ved at overføre metoderne til danske forhold.\nModel for tidlig opsporing, som bygger på erfaringer fra danske kommuner, bliver videreudviklet i Danmark i løbet af projektperioden. Evalueringen understøtter udviklingen og implementeringen af indsatserne undervejs. Det sker blandt andet ved at opstille forandringsteorier i samarbejde med de konkrete lokale projekter samt løbende erfaringsudveksling på tværs.


Ferienwohnung Criée i Waabs til Bedste Pris-garanti | Agoda.com\nWaabsbrook 7, Waabs, Waabs, Tyskland, 24369 - Se på kort\nMere om Ferienwohnung Criée\nDenne hjemlige lejlighed har en fredelig lejlighed i landsbyen Waabs, blot 7 minutters kørsel fra Østesøens kyst. Der tilbydes rummelig indkvartering med have samt gratis WiFi. Ferienwohnung Criée er en hyggeligt indrettet lejlighed med 2 soveværelser, opholdsstue samt veldimensioneret badeværelse. Prisen omfatter sengelinned samt håndklæder. Man kan tilberede måltider i Ferienwohnung Criées fuldt udstyrede køkken. Der er desuden grilludstyr til fri afbenyttelse i haven. Populære fritidsaktiviteter i området omfatter vandreture, cykling samt fiskeri. Der tilbydes gratis parkering ved Ferienwohnung Criée.\nDu bedes give Ferienwohnung Criée besked om, hvornår du regner med at ankomme. Du kan gøre dette ved at skrive til hotellet i boksen "Særlige anmodninger" når du booker, eller du kan kontakte overnatningsstedet. Du finder kontaktoplysningerne på din reservationbekræftelse.


Sunshine Hotel & Resort Zhangjiajie i Zhangjiajie til Bedste Pris-garanti | Agoda.com\nNo.2,Yongding Avenue,Yongding District,Next to Tianmen Mountain, Yongding, Zhangjiajie, Kina, 427000 - Rigtig god placering - Se på kort\nVil du vide mere om Sunshine Hotel & Resort Zhangjiajie?\nMere om Sunshine Hotel & Resort Zhangjiajie\nSunshine Hotel & Resort Zhangjiajie, der er bygget i 2011, er en særlig tilføjelse til Zhangjiajie og et klogt valg for rejsende. Herfra kan gæster nyde nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nHotellet tilbyder den mest imødekommende service og de bedste bekvemmeligheder, der skal sikre gæsternes komfort. Gæster, der opholder sig på denne vidunderlige ejendom, kan blandt andet nyde døgn-roomservice, gratis trådløst internet på alle værelser, døgnåben reception, handicapfaciliteter, bagageopbevaring.\nAtmosfæren på Sunshine Hotel & Resort Zhangjiajie afspejles i hvert eneste værelse. fladskærms-TV, tøjstativ, spejl, hjemmesko, håndklæder er blot nogle af de faciliteter, der kan findes på ejendommen. Ejendommens rekreative faciliteter, såsom fitnesscenter, sauna, indendørs pool, spa, massage, er designet til ro og afslapning. Uanset hvilket formål du har med din rejse til Zhangjiajie, så er Sunshine Hotel & Resort Zhangjiajie det perfekte sted til et spændende ophold.\nAlle slags rejsende (59)Forretningsrejsende (1)Par (18)Rejsende alene (10)Familie med små børn (8)Familie med store børn (10)Gruppe (12)\nYilun fra Australien\nSoegianto fra Indonesien


Oprettelse af HTML5-widgets til iBooks Author - Apple-support\nOprettelse af HTML5-widgets til iBooks Author\nLæs mere om, hvordan du opretter HTML5-widgets, som du kan bruge i de bøger, du opretter i iBooks Author.\niBooks Author understøtter HTML5-widgets, der har arkivendelsen .wdgt. Hvis du vil oprette en HTML5-widget, skal du oprette følgende tre arkiver ved hjælp af et tekstredigeringsprogram eller et program til oprettelse af indhold:\nDefault.png-arkiv: Den nemmeste måde at oprette Default.png er at tage et skærmbillede af HTML-hovedarkivet i et program til oprettelse af webindhold eller en webbrowser. Resultatet er det billede, som læserne ser på siden og trykker på for at åbne en widget. Tag et skærmbillede af HTML-hovedarkivet i en webbrowser eller et program til oprettelse af webindhold. Giv den navnet "Default.png" med stort "D". Når din widget er aktiv, er den på størrelse med arkivet Default.png. Du kan ændre dens størrelse i arkivet Info.plist.\nArkivet Info.plist: Dette arkiv giver iBooks Author og Apple Books de nødvendige oplysninger til at køre din widget. Arkivnavnet skal være "Info.plist".\nOpret en mappe i Finder.\nFøj arkiverne til din nye mappe.\nOmdøb mappen, og føj arkivendelsen .wdgt til mappenavnet for at oprette en widget-pakke. Mappesymbolet skifter til et widget-symbol.\nFøj din widget til iBooks Author.\nTip til oprettelse af widgets\nFør du opretter din widget-pakke, skal du sørge for, at ingen af arkiverne i pakken indeholder et kontroltegn i arkivnavnet. Hvis dette er tilfældet, kan du ikke udgive bogen i Book Store i Apple Books.\nHvis du indstiller din widget til automatisk afspilning, kan den ikke få forbindelse til internettet.\nDu må ikke bruge brugertilpassede mappesymboler, og du skal undgå følgende mappenavne i din widget:\nSådan optimerer du din widget til en Retina-skærm:\nMedtag et arkiv af typen Default@2x.png i din widget. Giv arkivet en opløsning, der er dobbelt så høj som Default.png. Du kan ikke se dette arkiv i iBooks Author, men du kan se det i Apple Books på en Retina-skærm.\nLæs mere om, hvordan du optimerer de bøger, som du opretter med iBooks Author.\nI en almindelig widget indeholder arkivet Info.plist obligatoriske nøgler og valgfrie nøgler. Denne tabel er en oversigt over disse nøgler, deres definitioner og nogle eksempelværdier for en widget, der hedder "Hej verden".\nNøgle Eksempelværdi Obligatorisk Definition\nCFBundleDevelopmentRegion Danish Valgfrit En streng, der angiver pakkens oprindelige region. Er normalt modersmålet for den person, der har oprettet pakken.\nCFBundleDisplayName Hej verden Obligatorisk En streng, der indeholder navnet på en widget. Dette vises i iBooks Author og Apple Books.\nCFBundleIdentifier com.apple.widget.Hejverden Obligatorisk En streng, der indeholder en entydig identifikation af widget'en i reverse domain-format.\nCFBundleName Hej verden Valgfrit En streng, der indeholder navnet på din widget. Navnet skal svare til navnet på widget-pakken i Finder bortset fra arkivendelsen .wdgt.\nCFBundleShortVersionString 1.0 Valgfrit En streng, der angiver det forkortede versionsnummer for din widget. Det er ofte det samme som CFBundleVersion.\nCFBundleVersion 1.0 Valgfrit En streng, der angiver versionsnummeret på din widget.\nHeight 768 Valgfrit Et tal, der angiver højden målt i pixels på din widget. Hvis der ikke angives et tal, bruges højden fra Default.png.\nMainHTML Hejverden.html Obligatorisk En streng, der indeholder navnet på det HTML-arkiv, der implementerer din widget.\nWidth 1024 Valgfrit Et tal, der angiver bredden målt i pixels på din widget. Hvis der ikke angives et tal, bruges bredden fra Default.png.\nIBNotifiesOnReady <true/> Valgfrit Hvis nøglen indstilles til "true", giver den Apple Books besked om, hvornår der skal skiftes fra visning af Default.png-arkivet til visning af den kørende HTML-widget.\nHele Info.plist for en widget ser sådan ud:\nRestriktioner og begrænsninger for nøgler\nDu må ikke bruge disse nøgler – funktionerne er ikke kompatible:\nAllowFileAccessOutsideOfWidget Widgets i bøger, der er oprettet i iBooks Author, kan ikke anvende arkiver i det almindelige arkivsystem.\nAllowFullAccess Kort navn for en liste med andre adgangsnøgler, hvoraf nogle ikke er kompatible.\nAllowInternetPlugins Internettilbehør, f.eks. Flash, kan ikke bruges i bøger, der er oprettet i iBooks Author. Du kan medtage film og lyd ved at bruge <video>- og <lydelementerne> i HTML5.\nFilm og lyd i HTML-widgets er ikke DRM-beskyttet.\nAllowJava Widgets i bøger, der er oprettet i iBooks Author, kan ikke have Java-indhold.\nAllowSystem Widgets i bøger, der er oprettet i iBooks Author, kan ikke anvende systemkommandoer.\nTilbehør Widgets i bøger, der er oprettet i iBooks Author, kan ikke indeholde en Cocoa-tilbehørskomponent.\niBooks Author ignorerer følgende nøgler:\nCloseBoxInsetX Widgets i iBooks Author og Apple Books kan ikke vise tætte dekorationer.\nFonts Widgets i iBooks Author kan ikke anvende skriftpakker.\nKrav til video og lyd\nDet er ikke muligt at bruge medier med arkivendelserne .m4v eller .m4p. Brug et af følgende formater med arkivendelsen .mp4:\nH.264-video: Op til 720p, 60 billeder pr. sekund. High Profile-niveau 4.2 med AAC-LC-lyd op til 160 kbps, 48 kHz, stereolyd. Videoer, der åbnes i iMovie 10 med indstillingen HD 720p bruger disse indstillinger.\nMPEG-4-video: Op til 2,5 Mbps, 640 x 480 pixels, 30 billeder pr. sekund. Simple Profile med AAC-LC-lyd op til 160 kbps pr. kanal, 48 kHz, stereolyd.\nLyd: Brug AAC (8 til 320 Kbps, 48 kHz stereo) med en .m4a-arkivendelse.\nVideo- og lydmedier i pakker med HTML-widgets er ikke DRM-beskyttede.\nHvis en film eller et lydarkiv ikke afspilles i din widget i iBooks Author, kan du få vist en eksempelvisning på din iPhone, iPad eller Mac. På den måde kan du se, hvordan arkivet afspilles i den færdige bog.\niBooks Author understøtter ikke lokaliserede strenge og aktiver. Medtag tekststrenge på målsproget, som læseren kan se integreret.\nRet beskårne elementer\nEt element, f.eks. <video>, kan se beskåret ud i den ene side. Dette kan ske, hvis målene overskrider den tilgængelige plads. Find "width:auto" i #video-vælgeren i CSS, og vælg de faktiske mål. Din widget kan f.eks. indeholde en video med målene 960 x 540. Kontroller den relevante vælger i CSS, og indstil bredde og højde til de korrekte værdier:\nUdvikling til iOS og macOS\niOS og macOS bruger forskellige inputtyper. Du kan kompensere for input via trykfunktion og mus, når du opretter dine HTML-widgets til iBooks Author.\nLæs om udvikling af berøringshændelser i iOS.\nLæs om udvikling af musehændelser i macOS.\nUndgå et blink, når læseren åbner en HTML-widget\nHvis din HTML-widget er meget kompliceret, ser dine læsere muligvis et blink, når de åbner den i Apple Books. Hvis du vil undgå dette, skal du opdatere din widget, så den giver Apple Books besked om, hvornår der skal skiftes fra et Default.png-arkiv til en HTML-widget.\n1. Tilføj et "IBNotifiesOnReady"-element, der er indstillet til "true" i Info.plist-arkivet for en widget. Dette fortæller Apple Books, at din widget giver besked, når der skal skiftes til en HTML-widget.\niOS og macOS har allerede AppleWidget.js, så det behøver du ikke inkludere i din widget-pakke.\nUdgiv på en ekstern webtjeneste\nDu kan kun udgive HTML-widgets på eksterne webtjenester, hvis de bruger de korrekte CORS-headere (Cross-Origin Resource Sharing).


Mauna Kea Summit & Observatory - Viator\nTure og billetter til Waipio Valley\nTure og billetter til Hilo\nTure og billetter til Kealakekua Bay\nTure og billetter til Parker Ranch\nMauna Kea-ture afgår fra Hilo, Kona og Waikoloa Village og varer normalt op til otte timer. Uanset om du vælger at besøge til solopgang, solnedgang, en middagstoptur eller efter mørkets stjerneudsigt, giver bjerget en populær dagstur på Big Island.\nMauna Kea besøgendeinformationsstation ligger ved 2.790 m og har interaktive skærme og videoer med teleskoper, samtaler og ture. Det er vigtigt at stoppe her, selvom du er på vej til topmødet for at akklimatisere dig til højden. Ud over at tjekke den storslåede nattehimmel kan du lære om Mauna Keas dannelse, og hvorfor bjerget betragtes som hellig for indfødte hawaiianere.\nSolopgang og solnedgang er gode tider at besøge Mauna Kea. Nyd stjernekig (tilbydes om natten fra kl. 18 til 22) og varm chokolade (kan købes) på besøgendeinformationsstationen, eller stiger lys og tidligt for at køre op til toppen i tide til at se solopgangen.\nBedste måder at Summit Mauna Kea på\nDu kan tage et ambitiøst gå af topmødet alene (til fods eller i et køretøj) eller deltage i en organiseret topmøde-eventyrtur i besøgstid (fra 30 minutter før solopgang til 30 minutter efter solnedgang). Fra besøgendeinformationsstationen tager en cirka 10-timers rundtur på en robust sti dig til toppen og tilbage. Vær forberedt på en træning, og sørg for at bære lag og robuste lukkede tå gåsko; du støder på alle slags vejr, når du stiger op over Big Islands lag med skydække. Du skal medbringe dit eget vand og pakke dit affald ud; der er ingen faciliteter på stien.\nHvis du hellere vil køre til toppen, har du brug for et køretøj med 4 hjul, masser af vand og solcreme og et godt øje for farer. Afhængigt af forholdene kan topforsøg være særligt farlige om vinteren. Mauna Kea er et af de eneste steder i verden, hvor du kan køre fra havets overflade til næsten 14.000 fod på få timer.\nBesøgsinformationsstationen ligger en times kørsel fra Hilo via motorvej 200. Fra Kailua-Kona tager køreturen ca. 1 time og 40 minutter på motorvej 190; fra Waikoloa, er det cirka 50 minutter via Saddle Road til besøgscentret. Camping er ikke tilladt på Mauna Kea.\nHvad gør Mauna Kea ideel til astronomisk sightseeing?\nSubaru-teleskopet, WM Keck-observatoriet og NASA's infrarøde teleskopfacilitet drager fordel af Mauna Keas ideelle placering nær ækvator og over det meste af atmosfærens vanddamp, hvilket betyder en klar udsigt over stjerner i begge jordens halvkugler.\nMore attractions near Hawaii\nHawaii tropiske botaniske have


Teknologiske gennembrud kan og vil løse klimaudfordringen | aoh.dk\nTeknologiske gennembrud kan og vil løse klimaudfordringen\n14. maj 2019, 11.45\nAf Alex Vanopslagh,\nspidskandidat i Vestjyllands Storkreds for Liberal Alliance\nKLIMATEKNOLOGI Klimaudfordringen er for vigtig til, at vi skal forfalde til dårlige og dyre løsninger - eller for den sags skyld overdrive problemerne og gå i panik. Næh, vi skal bruge den sunde fornuft. Hvis Danmark skal være et grønt foregangsland, så skal vi kombinere vækst med bæredygtighed. Hvis vi ønsker at være et globalt skræmmebillede på, hvordan grøn omstilling ikke skal føres, så skal vi bare lukke vores landbrug og andre gode arbejdspladser, gøre det dyrere og sværere at rejse og spise og satse på at blive et fattigere samfund uden økonomisk vækst. Men hvem i alverden skulle lade sig inspirere af det ude i verden?\nProfessor ved DTU Kirsten Halsnæs er medlem af FN's Klimapanel og en Danmarks førende forskere. Hun sagde det meget præcist i Berlingske forleden:\n». Vi skal hellere lægge vægt på at gøre det billigste og mest effektive i forhold til klima, og det handler ikke om at forsage flyrejser og holde op med at spise kød. På verdensplan handler det om omlægning af energisektoren, kulforbruget, energibesparelser, undgå madspild og mange andre ting.«\nDen holdning deler vi fuldt ud i Liberal Alliance. Vi kan ikke piske os selv frem til e grøn omstilling - og vi kan da slet ikke overbevise resten af udviklingslandene i Latinamerika, Asien og Afrika om, at de aldrig må få de samme forbrugsmuligheder og levestandarder som os.\nNej, vi skal derimod gøre den grønne omstilling billig og behagelig gennem teknologisk udvikling, som gør transport, landbrug og energiforsyning endnu grønnere.\nDerfor har vi fremlagt en ambitiøs og - i modsætning til mange andre partier - finansieret klimaplan, hvor vi over de næste 10 år vil investere 85 milliarder i målrettede initiativer.\nVi vil blandt andet bruge 37 milliarder på en klimafond, der skal forske i grønne og bæredygtige teknologier, som kan udkonkurrere de fossile brændsler.\nVi vil også helt fjerne registreringsafgiften på de grønne biler og bruge 48 milliarder på at sænke el- og elvarmeafgiften til det laveste tillade niveau i EU. Kun den vej rundt kan vi tilskynde til at bruge langt mere energi fra vind, sol og vand.


Norddjurs Kommune - læringsplatform\nNorddjurs Kommune – læringsplatform\n”I arbejdet med SOLO-taksonomi og hvordan den anvendes i forhold til læringsmål og succeskriterier så vi unikke muligheder i EasyIQ SkolePortal i netop arbejdet med disse i vores daglige undervisning.\nArbejdet med årsplaner er blevet væsentligt nemmere med brugen EasyIQ SkolePortal – det samme er arbejdet med distribution af opgaver og afleveringer med tidsstyring og feedback.\nEndvidere oplever vi stor agilitet og smidighed, i forhold til vores specifikke ønsker og behov for ændringer og tilføjelser. Implementering af disse sker hurtigt, meget tilfredsstillende og med professionel sparring fra folkene bag EasyIQ. Således er en god og meget kvalificeret læringsportal, i samarbejde blevet endnu bedre.\nTilbage i maj måned var 62 faglige vejledere fra Norddjurs Kommunes folkeskoler på kursus i EasyIQ SkolePortal. EasyIQ er en platform, hvor lærere kan opbygge digitale læringsforløb i form af læringsmål, rubrics, tekst, billeder, video, lyd, materiale, opgaver og samtidig trække på andre læreres delte forløb.”\nJacob Kjær-Madsen, Konsulent for IT og læring, Norddjurs Kommune\nMaj 2016: 62 faglige vejledere fra Norddjurs Kommunes folkeskoler på kursus i EasyIQ SkolePortal. EasyIQ er en platform, hvor lærere kan opbygge digitale læringsforløb i form af læringsmål, rubrics, tekst, billeder, video, lyd, materiale, opgaver og samtidig trække på andre læreres delte forløb.


Evangelisk Alliances bede-uge næste uge | aoh.dk\nBedeugen indleder altid et nyt år med temaer og tekster, der benyttes både af den enkelte og i grupper.\nEvangelisk Alliances bede-uge næste uge\nTysk oplæg til den kommende uges bedeuge\nBEDEUGE Hvert år samles kristne over hele verden til bøn i en bedeuge, der er arrangeret af Evangelisk Alliance. Også i Danmark giver hundredvis af lokale møder i den kommende uge udtryk for den basale kristne enhed og ønsket om at bede for vores land og vores verden.\nI disse møder samles mennesker fra alle kirkesamfund til gensidig inspiration og opmuntring. Således også i vort område med møder i missionshuse, private hjem folkekirkens rammer. Alle er hjertelig velkommen.\n2017 er jubilæumsåret for den lutherske reformation. I den anledning har tysk Evangelisk Alliance udarbejdet det internationale oplæg til dette års bedeuge. De danske forklaringer er skrevet af stud. theol. Jesper Risbjerg, der har holdt fast i det tyske oplæg.\nÅrets bedefolder er inspireret af den lutherske reformation, men hensigten har ikke været at hævde det særligt lutherske. Tværtimod har der været ønske om at kaste lys over en række emner, som binder os sammen på tværs af de mange åndelige og teologiske traditioner i den evangeliske bevægelse. For vi har meget til fælles: Vi hører i Skriften Guds stemme og får indsigt i det liv, som han har lagt til rette for os at vandre i. Vi tror på, at Guds nåde er nok for os.\nDet overordnede tema for dagene er: Enestående. I en verden, hvor alting forandrer sig, er Kristus det fundament, som altid står fast.\n-Vi håber, at bedeugen og dens tekster kan være med til at give os mere indsigt i vor kristne tro; at vi trods forskelle har meget til fælles. Nemlig troen på Jesus Kristus, Skriften som vejleder til Gud -og Guds Nåde netop gennem troen på Jesus Kristus som den Enestående, lyder det fra tilrettelæggerne.\nUd over at glæde os over friheden her i landet til at tænke, tro og tale, vil vi også tænke på og bede for dem, der ikke nyder godt af samme frihed.\nPå hjemmesiden www.evangeliskalliance.dk kan der læses mere om ugen og de enkelte dages emner.


Brugt Kinnarps 6000 kontorstol i sort med armlæn køb den billigt her.\n> Brugte kontormøbler>Brugte stole / kontorstole>Brugte Kontorstole>Kinnarps 6000 kontorstol med sort alcantara polster og armlæn\nKinnarps 6000 kontorstol med sort alcantara polster og armlæn\nDen brugte Kinnarps 6000 kontorstol i sort alcantara har Kinnarp's FreeFloat™-mekanisme, hvor du kan indstille sæde og ryg individuelt. Den brugte Kinnaprs 6000 kontorstol i sort alcantara har også justerbar modstand i vippet, der giver dig din mest optimale siddeposition. Den brugte Kinnarps 6000 kontorstol i sort alcantara har armlæn som kan justeres i højden.\nUdførelse: Sort alcantara polster på sæde og ryg med stel i sort plast, sorte justerbare armlæn.\nSødehøjde: min/max 46/67 cm.\nHøjde min/max 46 / 67 cm.


Andmeldelse af Thomas Bays dødløft cyklus\n14. nov 2014, 14:55\nKommer lige med en kort anmeldelse på Bays dødløft cyklus, det er klart noget af det mest fornuftige jeg har fundet af dødløft cyklusser. De fleste cyklusser har somregel været alt for lette og alt for avancerede, men Bays cyklus fungerede sku rigtig godt.\ncyklussen kan findes her http://www.sport112.dk/bays-8-ugers-doe ... tyrke.aspx\nSprang et par af de dynamiske deficit dage over, men ellers kørte jeg cyklussen som foreskrevet.\nRegnede med 235 kilo som max, men mit rigtige max har nok været ca 240 kilo før cyklussen.\nSluttede cyklussen igår med: 235 kilo*3 reps og derefter 235 kilo*7 reps.\nAlle løft er Sumo Dødløft, med bælte og straps, ingen dragt. Det skal lige siges at jeg er clean, 17 år, træner 50/50 Powerlifting og Bodybuilding, træningserfaring er ca 1,5 år.\nTak til Thomas Bay for en rigtig god cyklus\nLøft tungt, og bliv tung\nTilmeldt: 5. dec 2013, 21:34\n14. nov 2014, 15:31\nSå på en 8-ugers cyklus har du øget dit 1RM til et 7RM? Og så som 17-årig ovenikøbet. Hold da helt op.\nDu er sytten år, og har et estimeret max på 285kg. Det er over 50kg mere end danmarksmesteren, og det er vel og mærke i den tungeste vægtklasse.\n14. nov 2014, 15:58\n14. nov 2014, 16:01\nHvordan så din "tung squat"-dag ud?\n14. nov 2014, 16:12\nmin tung squat dag består lige pt af singles hvor jeg starter med 5 singles og øger med en single hver gang indtil jeg når 8 singles, derefter øges vægten.\net estimeret max kan man ikke bruges til alverden.\n14. nov 2014, 16:15\nElStigo skrev: Så på en 8-ugers cyklus har du øget dit 1RM til et 7RM? Og så som 17-årig ovenikøbet. Hold da helt op.\naltså mit reelle max har jo nok været ca 240 inden\n19. nov 2014, 13:15\ndet lyder som et spænende program som jeg kan se at det gir som jeg også vil prøve kræfter med i det nye år er det under bulk du har brugt programmet ?\n1. dec 2014, 09:18\nPå den lette dag, skal man så bare selv køre som man nu lyster. Det står ikke noget program for den lette dag, kun for den tunge.\nOg for knap så erfarne løftere, skal de køre 2 tunge dage?\n2. dec 2014, 09:48\njustsomebody skrev: På den lette dag, skal man så bare selv køre som man nu lyster. Det står ikke noget program for den lette dag, kun for den tunge.\nhvis du kigger i linket http://www.sport112.dk/bays-8-ugers-doe ... tyrke.aspx ved overskriften dødløft cyklussen. er der nedenunder en dynamisk dødløft dag som er den lette dag som udføres stående på skiver: Uge 1-8:, 5x2x70% af 1RM\nhåber det hjalp på dit spørgsmål\n2. dec 2014, 09:50\n4. dec 2014, 02:27\n17 år og repper 235kg. hvor meget vejer du? Shit, det er godt gået\n22. jul 2016, 20:04\nFlot fremgang DipDap\nTjell: Programmet er ret tungt, så jeg vil ikke anbefale det under cut, men det er fint til hvis man ligger omkring ens ligevægtsindtag eller over.\n23. jul 2016, 11:17\n17 år og fra Vojens? Burde næsten vide hvem du er så\n23. jul 2016, 12:28\nBay, så ved vi også at du kan genoplive tråde fra de døde. Tråd fra 2014....\nJoke til side. Jeg har faktisk også kørt dit program engang, og jeg havde rigtig fin succes med det Tak for det!\n23. jul 2016, 16:52\nDødløft: Uge 1, 3x5x75% (let, høj volume)\nDødløft: Uge 2, 3x5x80% (let, høj volume)\nDødløft: Uge 3, 2-3x5x85% (medium, høj volume)\nDødløft: Uge 4, 1-2x5x90% (tungt, medium volume)\nDødløft: Uge 5, 3x3x85% (medium, lav volume)\nDødløft: Uge 6, 3x3x90% (tungt, lav volume)\nDødløft: Uge 7, 2-3x3x95kg (meget tungt, lav volume)\nDødløft: Uge 8, 1-2x2-3x100% meget tungt, lav volume\nhvorfor ikke byt om på uge 2 og 3?\n1. Du kommer ikke helt væk fra tungevægte\n2. Du er mere frisk til første uge ved 90%. U10 reps på 90% af maks er immervæk en del. Det er over dobbelt så meget som de fleste sheiko programmer. Og ved 5 reps er effort også ret stor, hvor sheiko f.eks. køres der sjældent over 2 reps ved 90%. Et sæt med nogen drop sæt havde nok været mere end rigeligt.\nhvorfor ikke byt om på uge 6 og 7. og evt. sænke procent på uge 5.\n23. jul 2016, 16:56\nDødløft: Uge 1, 5x3x80% (let, høj volume)\nDødløft: Uge 2, 5x3x85% (medium, høj)\nDødløft: Uge 3, 5x3x75% (let, høj)\nDødløft: Uge 4, 4x2x90% (tungt, medium)\nDødløft: Uge 5, 4x2x80% (let, medium)\nDødløft: Uge 6 3x2x95kg (meget tungt, lav)\nDødløft: Uge 7, 3x2x80% (let, lav)\nDødløft: Uge 8, 1x repout x100% (meget tungt, lav)\nsad lige og legede med programmet, kritisere endelig.


CCC 2011 Metalcore Relapse --\n“Give Them Rope” er en metalcore klassiker, der første gang så dagens lys i 1998, hvor metalcore endnu ikke havde ødelagt sit ry og gode navn i et morads af dårlige og middelmådige udgivelser. Faktisk blive “Give Them Rope” anset af mange for at være en afgørende plade i skabelsen af metalcore. Meget er der sket siden udgivelsen af denne og det er desværre ikke til Coalesces fordel.\nGenudgivelser er ikke altid heldige træk. Ofte virker det som et træk af griske proportioner, når man ser endnu en plade med et påklistret “remastered version” på forsiden. Derfor kan det meget vel have skabt furore i undergrunden, da Coalesce i 2004 genudgav “Give Them Rope” i en remastered version, sjovt nok på samme tid, da bandet mere eller mindre faldt fra hinanden, for at finde sammen igen året efter. Dog viste det sig, at genudgivelsen var en forbedring af en allerede spændende plade. Lyden blev optimeret i den forstand at den blev meget renere og klarere. Dette betød ikke at brutaliteten, som Coalesce vandt så meget interesse for i første omgang, forsvandt. I stedet blev den nærmere forstærket og viste altså næsten et helt ny band i gamle klæder, omend klæder, der klædte dem fantastisk godt. Intet andet var ændret ved pladen, bortset fra “Still It Sells”, der blev forkortet med godt halvanden minut, der på originalen blot var en reprise af hovedriffet. Egentlig ikke noget dumt træk, for Coalesces problem på “Give Them Rope” var, at det til tider havde det med at gå i tomgang.\nSyv år efter genudgivelsen og hele 13 år efter den originale version så hjemsøger “Give Them Rope” endnu engang. Man kan ikke andet end at stå måbende tilbage, klø sig lidt i håret og undre sig over netop dét træk. I 2009 udgav bandet en spændende udgivelse ved navn “Ox”, der om noget viste en anderledes Coalesce; man fristes til at sige en opdateret udgave, man tør næsten at sige moderne. Numrene var kortet ned, der var skåret ind til benet. Hvor “Give Them Rope” bød på lange statiske numre, var “Ox” den forgænger overlegen når det ko til sangskrivningen. Der var et hav af ideer, der blev eksekveret til perfektion, uden at det virkede som en pastiche af nutidens lyd. Det var stadig den velkendte mudrede Coalesce lyd med Sean Ingrams karakteristiske vokal.\nSpørgsmålet er altså i denne sammenhæng om “Give Them Rope” er så vigtig i dag, som den var i 1998 og endnu engang i 2004. I forhold til Coalesce er svaret nej. I forhold til metalcore og som den ser ud i dag er svaret stadig nej. Coalesce har fornyet sig en del på de elleve år, der er i mellem “Give Them Rope” og “Ox” og alt andet ville være underligt. Førstnævnte er tidstypisk og historisk set var den en vigtig brik af metalcorescenen som den så ud dengang. I dag virker den uddateret og især i denne udgivelse, der både tæller 1998 versionen samt den fra 2004. Det giver ikke megen mening, for de er i høj grad identiske bortset fra bedre lyd på den nyere version.\nGenudgivelsen her er ikke til fans af Coalesce. Medmindre man lider af samlermani, så er det her materiale, som enhver fan allerede ejer. Jovist, det er da smart at samle begge versioner i en fin udgivelse, der kommer komplet med udvidede noter fra guitarist Jes Steineger, men så er der heller ikke mere at komme efter. Udgivelsen kan være spændende for interesserede i metalcorens spæde start, for hvis man vil have et indblik i denne, så er “GIve Them Rope” en god start. Det er en klassiker, men ikke så meget, at den kan tåle endnu en genudgivelse. -davidson


Handlende i protest mod kommunen\nKøge har fået Handelsstandsforeningen imod sig efter plan om nedlæggelse af P-pladser i centrum\nKORT NYT27. JUN 2011 13.52\nKØGE: Handelsstandsforeningen i Køge er så vred på byrådspolitikerne, at bestyrelsen har indkaldt til stort protestmøde onsdag, fortæller Dagbladet Køge. Vreden skyldes, at Teknik- og Miljøudvalget har besluttet, at der skal nedlægges 35 P-pladser i byens centrum.\nMen dertil kommer, at politikerne i udvalget om kort tid skal i gang med at finde ud af, hvordan 1300 P-pladser kan flyttes væk fra centrum for at give plads til det stort anlagte udviklingsprojekt Køge Kyst.\n- Politikerne er godt i gang med at trække tæppet væk under byens handlende. Hvis ikke der gribes ind nu, går det grueligt galt. Køge midtby risikerer inden for få år at fremstå som en spøgelsesby, skriver bestyrelsen i invitationen til protestmødet.


Firmagaver glæder dine ansatte – Entrepreneurship In Denmark\nFirmagaver glæder dine ansatte\nParolen ” den største glæde er at give” kan måske lyde en smule krukket, men om ikke andet er der noget om snakken. Der er intet som den perfekte gave, der kan sprede glæde mellem to mennesker. I juletiden er det kutyme på de fleste arbejdspladser, at man forærer de ansatte en lille julegave, før juleferien starter. Men også andre tidspunkter på året, kan der være brug for at skabe god stemning med en lille gave. En god leder eller chef skal respekteres og kunne sætte grænser over for sine medarbejdere. Omvendt skal vedkommende også vide, hvornår det er tid til at rose eller belønne de ansatte for deres arbejde.\nAnerkend en ekstra indsats\nHvis man aldrig får et anerkendende skulderklap eller en god portion ros, er der ikke noget at kæmpe for i arbejdslivet. Firmagaver er derfor relevante året rundt, hvor de kan sprede glæde på arbejdspladsen. Hvis der for eksempel er en af dine ansatte, der snart skal fejre jubilæum, er det kun på sin plads, at vedkommende får foræret en lille gave på hele firmaets vejene. Det samme gælder, hvis en af dine ansatte fylder rundt og derfor bør fejres med maner. Andre gange skal der en firmagave til, hvis en af dine ansatte virkelig har udmærket sig ved at gøre et flot stykke arbejde.\nFirmagaver kan bruges som et anerkendende skulderklap året rundt\nFirmagaver kan eksempelvis være en god flaske vin, men du kan også tænke mere ud af boksen. Du kan for eksempel forære de ansatte en lækker pose håndlavede karameller eller en smart vinoplukker. Du kan også svælge i fine ting til hjemmet som skåle, vaser og lysestager. Mulighederne er mange, når du skal finde firmagaver til de ansatte. Find en personlig gave, hvis du virkelig vil overraske en ansat og vise vedkommende din værdsættelse.\nGør karriere selvom du er ordblind\nDet skal du gøre med dine gamle smykker\nAktier og investeringer – dette bør du vide\nFornuftige kontorartikler at anskaffe sig\nChefer kan få hjælp til at finde julegaver til medarbejdere\nFår dine medarbejdere fri til tandlægebesøg? Flere springer besøget over\nTre ting du ikke kan undvære på kontoret\nSælg din arkitektur godt


Københavnske hoteller lider, mens jyske melder om rekordsommer: "Det har virkelig været som nat og dag"\nDer har været stor forskel på tralvheden hos jyske og københavnske hoteller henover sommeren, viser nye tal fra Nets, der har undersøgt kortforbruget.\nI løbet af sommeren blev dankoret svinget langt mere i Jylland end på Sjælland. | Foto: Anthon Unger\nOffentliggjort: 18.09.20 kl. 11:06\nDet har været en god sommer for de jyske hoteller, som har haft travlt med at betjene kunder, da kortforbruget i uge 27-32 var 11 pct. højere end i samme periode sidste år.\nDet skriver Børsen på baggrund af tal fra Nets, der har undersøgt kortforbruget på Sjælland og i det jyske.\nDet er ikke samme billede, der gør sig gældende på de københavnske hoteller, hvor der har været et fald på 66 pct. i uge 27-32 sammenlignet med samme periode sidste år.\nPeter Haaber, der er adm. direktør for Zleep Hotels, som både har hoteller på Sjælland og i Jylland, kan godt nikke genkendende til forskellen.\n"Det har virkelig været som nat og dag. I Aarhus havde vi udsolgt, mens København var gabende tom med en belægning på omkring 20 pct.," lyder det fra Peter Haaber, som fortæller, at Zleep Hotels i løbet af sommeren sendte personale fra Sjælland til Jylland for at matche efterspørgslen.\nEn af forskellene på det jyske og det københavnske hotelmarked var den udskældte seksdagesregel, der var gældende henover sommeren.\nDen betød nemlig, at turister i København skulle booke mindst seks overnatninger, hvilket var med til at mindske efterspørgslen.\nNedskrivninger udhuler egenkapitalen hos Esbjerg-familie: Forventer underskud igen\nMichael Kaa går i opkøbsgear på et kollapset hotelmarked – og giver regeringen møgfald\nGenerationsskifte hos Esbjerg-familie med trecifret millionbeløb i ejendomme


Ros for løft til havne - Transporttidende\nRos for løft til havne\nSekretariatschef Jakob Svane, Danske Shipping- og Havnevirksomheder (Foto: L.M. Lassen)\nShipping- og havnevirksomheder hilser løft til baglandsinfrastrukturen velkommen.\nDanske Shipping- og Havnevirksomheder tager godt imod regeringens udspil til en ny plan for udbygningen af den danske infrastruktur, der blev præsenteret torsdag på et pressemøde i Kalundborg, hvor havnen kan se frem til motorvej omtrent til kajen, hvis planen bliver vedtaget i Folketinget.\n- Det er vigtigt med en samlet plan for dansk infrastruktur, siger Jakob Svane, sekretariatschef for Danske Shipping-og Havnevirksomheder.\n- De fleste shipping- og havnevirksomheder er også afhængige af god infrastruktur i baglandet og af, at dansk erhvervsliv generelt er konkurrencedygtigt. Desuden er det vigtigt at planen er langsigtet plan, så erhvervslivet har vished for udviklingen. Vi håber derfor også på en bred politisk aftale.”\nRegeringen vil bl.a. prioritere en række infrastrukturprojekter som er vigtig baglandsinfrastruktur for havne.\n- De konkrete projekter hilser vi også velkommen - ikke mindst Marselistunnelen i Aarhus, som er en helt afgørende forudsætning for Danmarks største erhvervshavn og alle de shipping- og havnevirksomheder, som er afhængige af den, siger Jakob Svane.\nRegeringen vil også gennemføre en kortlægning af de danske erhvervshavne, deres roller og betydning for forskellige sektorer, samt en analyse af tilgængeligheden af elektricitet og nye brændstoffer i havne.\n- Den grønne omstilling er et grundvilkår, og noget som alle shipping- og havnevirksomheder arbejder med på den ene eller anden måde. Så en analyse af elektricitet og nye brændstoffer i havnene er vand på vores mølle. Havnenes betydning for erhvervslivets forskellige sektorer kender vi meget til i Danske Shipping- og Havnevirksomheder, så en sådan analyse bidrager vi naturligvis også gerne til, slutter Jakob Svane. /Smir\nAntal brugere online: 633


Mad Der Gavner | challenges.dk\n1. Indsamling af mad og råvarer\nMadproducenter og forhandlere sælger råvarer og madvarer til kommunen, der er tæt på uløbsdato eller på anden måde er usalgbar.\nMaden hentes i passende intervaller.\n2. Transport til kommunale køkkener (Challenge 3)\nMaden transporteres, uden kølekæden brydes, til kommunale bygninger med industrikøkkener. Transporten er administreret efter geografisk placering af råvarer og de kommunale køkkeners placering og kapacitet.\nData indsamling foregår hos producenter og forhandlere, og kombineres med en opskriftsdatabase, udfra køkkenets kapacitet og tilgængelige råvarer.\nMåltiderne er simple, sunde og vegetariske. De skal være nemme at opbevare, opvarme og kan bruges som primær måltid eller som tilbehør til fx. kød eller fisk.\n3. Maden tilberedes uden for aktive strømtimer (Challenge 4)\nI køkkenerne bliver maden leveret og tilberedt af en eller flere kokke, der superviserer madhold. Madholdene kan bestå af både borgere, der helt eller delvist står udenfor arbejdesmarkedet, eller mennesker, der blot ønsker at supplere deres indkomst.\nMad tilberedes udenfor aktive strømtimer hvilket er strømbesparende og øger køkkenets generelle effektivitet.\nDette sænker desuden strømbehovet ved madlavning i de aktive strømtimer.\nMåltiderne pakkes i "gastrobakker", som er et eksisterende industrikøkken format. Dette betyder at der spares på indpakning, da gastrobakker er lavet af rustfrit stål og passer ind i alle eksisterende industrikøkkener.\nDet er vigtigt at infrastrukturen designes efter denne standard.\n4. Udbringing af mad\nMaden kan distribueres til kommunale institutioner, så som plejehjem, herberg, skoler, etc. Dette tilfører værdi så som; billig mad, co2 reduktion, sund mad, "community value", reduktion af madspild, bedre helbred, kommunale besparelser, sociale udsatte får bedre gastronomisk ligestilling samt en markant strømbesparelse og optimering af arbejdskraft i døgntimer.\nDesuden kan et andet marked findes hos supermarkeder, der leverer råvarer til tilberedning eller andre private arrangementer.\nNatteforhold ved arbejde.


Cykelhjelm størrelse – Drivhusvarmer\nHar du svært ved at finde den rigtige størrelse cykelhjelm , så kig forbi cykelhjelm. Vi har en nem guide så du kan få købt din nye cykelhjelm. Guide: Sådan finder du din cykelhjelm – størrelse. Hent et målebånd (Alternativ: En snor som du så efterfølgende kan måle med en tommestok, lineal eller lign.) ) Mål dit hoved.\nMål hele vejen rundt om hovedet lidt over ørene og ca.\nVælg din nye cykelhjelm i den størrelse som. Find den helt rigtige cykelhjelm. Læs her hvordan du skal tolke størrelserne på de forskellige hjelme.\nVores størrelsesguide til cykelhjelme fortæller det meste. For at en cykelhjelm skal beskytte optimalt og samtidig være komfortable er det vigtigt, at størrelsen passer ordentlig. Hvordan vælger du størrelsen på din cykelhjelm ? Abus laver flotte og sikre cykelhjelme til børn og voksne.\nAbus tænker på slutbrugeren og går ikke på kompromis med komfort. Abus er kendt for at lave cykelhjelme i lækkert og. Så hvis du måler dit eget hoved til 60cm, så skal du finde en hjelm der har størrelse 60. Babyens hoved omkreds i centimeter, er den størrelse du skal kigge efter.\nDe fleste cykelhjelme til babyer hedder str. Det er bedre den er lidt for stor, end lidt for lille. Alt efter årsti så skal du huske at tage højde for at babyer ofte har en hue på udendørs.\nHvis hjelmen ikke passer ordentligt, kan det faktisk være farligt. I Danmark er cykelhjelme ikke lovpligtigt, men vi anbefaler på det kraftigste at man bruger det til cykling, skateboar løbecykler og rulleskøjter. Når du skal finde den korrekte størrelse på din nye cykelhjelm , skal du tjekke størrelsen på din nuværende (gamle) cykelhjelm , eller hvis det er din første hjelm , skal du bruge en snor eller et målebånd. Nu skal du måle omkredsen på dit hoved.\nDer skal måles der hvor kanten af cykelhjelmen sidder, altså lige over ørerne (B), . Flere modeller og farver af cykelhjelme. Hurtig levering og dages fri returret. Klik her og find den bedste pris nu!\nSkal skifte hjelm da min datters er blevet for lille. Er der nogle der ca ved hvilken størrelse deres barn havde i den alder, mere så. Re: størrelse på cykelhjelm.\nDa jeg i sin tid købte hjelm til min søn, gik jeg ind til en cykelhandler og han vejledte mig og den blev prøvet på (hvilket ikke altid er helt nemt;-) ). Jeg ved faktisk ikke hvilken størrelse den er, men den kan justeres ind og ud ved at dreje på nogle skiver. Er der andre end mig (og min mand) der har været ude for cykelhandlere (eller andre forhandlere af cykelhjelme) deer anbefalede at man købte hjelmen til børn for stor så de kunne passe dem i længere tid. Mål din hals på det bredeste sted og vælg den korresponderende størrelse fra skemaet. Hövding cykelhjelme hviler på dine skuldre og din sikkerhed er ikke afgjort af om kraven sidder stramt eller løst.\nDu skal vælge den størrelse der føles mest behagelig, da Hövding automatisk stabiliserer sig ud fra din geometri. Ny pris 369kr My Hood Skaterhjelm er udviklet med henblik på at skabe bedst mulig komfort og. Cykelhjelm, My Hoo Sælger helt ubrugt cykelhjelm størrelse M.


Støvsuger guide - find den bedste til dit behov (Læs før du køber)\nStøvsuger guide – find den bedste til dit behov\nSkrevet d. 11. oktober 2018 , sidst opdateret den 11. oktober 2018\nStøvsuger guide – find din type\nMange watt giver ikke bedre sugeevne\nDer findes hundredvis af støvsugere at vælge imellem, og ifølge producenterne er de allesammen bedst. Så hvilken skal du vælge, og hvad skal du egentlig kigge efter?\nI denne guide gennemgår vi de mest populære støvsugertyper, og så giver vi et par råd til hvad du skal gå efter.\nVi gennemgår følgende støvsugertyper herunder:\nAlmindelige støvsugere med pose\nVi har samlet de mest almindelige typer af støvsugere herunder, så du kan blive klogere på hvad de kan og hvad deres fordele og ulemper er.\nDen almindelige støvsuger, som opsamler støvet i en pose, er det mest populære valg for de fleste. Det er der flere gode grunde til, men de overvejende grunde er at støvsugere med pose normalt er meget effektive, støjsvage og nemme at anvende. Når posen er fuld tages den blot ud, hvorefter ny pose sættes i. Flere støvsugerposer er endda udstyret med et lille låg, så posen kan forsegles helt eller delvist før den tages ud af støvsugeren. Dermed undgår du at støv hvirvler op ad åbningen.\nUlempen ved denne type støvsugere er først og fremmest behovet for poser, som for visse husstande kan gå hen og blive dyrt. Har du eksempelvis kat eller hund, vil en pose måske meget hurtigt blive fyldt op. Visse katte- og hunderacer kan nemlig fælde meget, og det stiller nogle meget høje krav til støvsugerens kapacitet.\nPoser har begrænset kapacitet\nStøvsugerposer kan være dyre\nDe poseløse støvsugere er velegnede til hjem med husdyr, eksempelvis katte eller hunde. Visse katte- og hunderacer har nemlig længere hår end andre, og det betyder selvfølgelig også at de fælder mere. Da den ikke har nogen pose, men derimod en beholder som kan tømmes, skal du aldrig bekymre dig om indkøb af støvsugerposer. Flere af de poseløse støvsugere er tilmed ganske effektive.\nDen største udfordring ved poseløse støvsugere er først og fremmest at der er stor forskel på kvaliteten af dem. De er ofte mere støjende end støvsugere med pose, og sugestyrken er heller ikke altid helt så høj. En god poseløs støvsuger er desuden ofte dyrere end andre typer, så de anbefales primært til hjem med større behov for støvsugning, eksempelvis på grund af husdyr.\nKræver ingen poser\nGod til hjem med husdyr\nStøjer mere end andre typer\nIkke helt så effektiv som andre typer\nDe ledningsfrie støvsugere er med tiden blevet yderst populære, og batterierne på flere modeller er nu så gode at de kan erstatte den almindelige støvsuger med ledning. Ledningsfrie støvsugere er lette og kompakte, og de kan således nemt tages med rundt i hele boligen. De kan også bruges i bilen, i campingvognen, på båden eller på husets førstesal, så de er med andre ord særdeles alsidige.\nUlempen med de ledningsfrie støvsugere er selvfølgelig også batteriet, som hurtigt drænes under brug. Det sætter en naturlig begrænsning for hvor meget den kan bruges, og af den grund anbefales den primært til mindre boliger.\nLæs også: Bedste ledningsfrie støvsugere\nBruger ikke pose\nHåndstøvsugere kan ikke erstatte en almindelig støvsuger, men de er til gengæld perfekte til den hurtige forefaldende støvsugning. Det kan eksempelvis være at du har spildt lidt jord fra en potteplante, tabt lidt havregryn på køkkenbordet, eller lignende. Her kan håndstøvsugeren nemt tages frem, og det spildte er hurtigt opsamlet i den lille beholder. Håndstøvsugeren er desuden brugbar til bilen, og den kan ligeledes fint bruges til støvsugning i vindueskarme og langs fodpanelerne.\nHåndstøvsugeren begrænses naturligt af batterikapaciteten, samt en sugestyrke der normalt er markant lavere end andre typer. Den vil således ikke kunne erstatte den normale støvsuger, og ej heller bruges til dybdegående rengøring af møbler og lignende.\nLæs også: Håndstøvsuger test\nRobothjælpere er generelt mere populære end førhen, hvilket er en naturlig konsekvens af stadigt bedre teknologier på området. Robotstøvsugere er selvfølgelig ingen undtagelse, og de bliver stadig mere effektive i takt med at der udvikles nye modeller.\nSelvom robotstøvsugere ikke kan erstatte en almindelig støvsuger fuldt ud, vil den sagtens kunne bruges til den daglige lette støvsugning. Den kan indstilles til at støvsuge mens huset alligevel står tomt, og således kan du hver dag komme hjem til rene gulve. Den er således et særdeles godt valg til børnefamilien eller hjemmet med husdyr, da den så vil kunne køre rundt og opsamle støv og snavs dagligt. Mange robotstøvsugere kan desuden bruges til spotrengøring, hvis du eksempelvis har spildt noget i køkkenet eller børnene er kommet hjem med snavsede sko. Den vil så kunne tilkaldes til et bestemt område i boligen, hvor den så vil støvsuge i det ønskede område.\nRobotstøvsugerens naturlige begrænsning sidder i batteriet, men også i dens ringe størrelse. Den er jo konstrueret til at kunne køre under møbler, og den skal ligeledes kunne manøvrere rundt omkring hjørner og stoleben. I den kompakte størrelse er der normalt ikke plads til en stor motor eller støvbeholder, hvilket nedsætter effektiviteten. Flere robotstøvsugere opleves også som værende støjende af køberne, hvilket er en ulempe fordi de ofte kører i lang tid ad gangen.\nGod til let rengøring\nKan også spotrengøre\nStøjende under drift\nFør du vælger støvsuger, kan det også være værd at overveje et par ting. Du bør nemlig ikke lade prisen eller anmeldelser bestemme, men også gøre dig klart hvad du ønsker dig af din nye støvsuger.\nHerunder kan du derfor læse mere om en række punkter, som er gode at overveje før du vælger din nye støvsuger:\nDer er stor forskel på kapaciteten i støvsugerne, og vælger du en model med pose kan posestørrelsen for almindelige støvsugere til private variere fra cirka 2 liter og op til 5 liter. Du bør dog være opmærksom på at en angivet posestørrelse ikke er det samme som posens maksimale kapacitet, da liter-angivelsen svarer til posens totale kapacitet. Poserne kræver stadig en vis mængde tomrum, for at luftstrømmen fortsat kan passere.\nFor poseløse støvsugere anbefales det også at vælge en model med en stor beholder, men da de fleste modeller er nemme at tømme, er det sjældent nødvendigt at lade beholderens størrelse veje tungest i dine overvejelser.\nHerunder kan du se, hvilken posestørrelse vi anbefaler til en given størrelse bolig:\nSmå boliger (op til 50 kvm.): 2,5 – 3,5 liter\nMellemstore boliger (op til 100 kvm.): 3,5 – 4 liter\nStore boliger (op til 200 kvm.): 4 – 5 liter\nTil større boliger kan det muligvis anbefales at anvende mere end én støvsuger, eller vælge en industristøvsuger.\nStøvsugere ligner meget hinanden, men der er alligevel små ting til forskel mellem modellerne. Designet af din nye støvsuger er ikke helt ligegyldig, og det gælder for flere af dens elementer.\nDet er eksempelvis en rigtig god idé at have et par gode håndtag i støvsugeren hvis du ofte skal bære den rundt, men også at der er holdere til teleskoprør og mundstykke i flere sider. Det letter nemlig den daglige rengøring betragteligt.\nEn anden vigtig detalje er at se på betjeningsknapperne, da især sugestyrkeregulatoren på nogle modeller kan være udformet som en drejeknap. Det burde jo ikke være et problem i sig selv, men drejeknappen kræver at du bøjer dig ned hver gang du skal ændre sugestyrke. I et hjem med mange forskellige gulvtyper vil dette besværliggøre støvsugningen, i forhold til hvis det blot var en skydeknap der kunne indstilles med foden.\nDu kan også med fordel se efter en støvsuger med fjernbetjening i håndtaget, hvis du støvsuger ofte. Fjernbetjeningen i håndtaget vil eksempelvis gøre det muligt at skifte sugestyrke uden at skulle hen til støvsugeren først, hvilket er fantastisk til støvsugning af rum med både hårde gulve og tæpper.\nDe mest støjsvage støvsugere larmer ikke mere end en normal samtale mellem to mennesker, mens de mest støjende modeller kan larme som en jetjager.\nDet er derfor en rigtig god idé at overveje hvor meget du og andre i husstanden kan leve med, da en støjende støvsuger kan sætte en alvorlig stopper for rengøringsglæden.\nDet samme gælder hvis du bor i en etagebolig, da især underboer vil kunne høre en larmende støvsuger meget tydeligt.\nStøvsugernes støjniveau kan opdeles på følgende måde:\nOp til 60 dB: Meget støjsvag\nOp til 65 dB: Støjsvag\nOp til 70 dB: Acceptabelt\nOp til 80 dB: Meget støjende\nI forhold til ovenstående, skal du dog være opmærksom på at forskellige støvsugeres støjniveau kan opfattes forskelligt fra person til person. Nogle synes eksempelvis at høje toner er mere generende end dybere toner, mens andre har det omvendt.\nMen hvis du specifikt går efter en støjsvag støvsuger, anbefales det at vælge en model med et støjniveau under 65 decibel. Er du derimod ligeglad, kan du ofte spare penge ved at vælge en støvsuger med et lidt højere støjniveau.\nLæs også: Støjsvage støvsugere\nStøvsugere kan være temmelig tunge, så hvis du ofte skal bære støvsugeren op og ned af trapper, kan det være en god idé at vælge en af de lettere modeller med en vægt under 5 kilo.\nDet er dog også værd at bemærke at ydeevne og kapacitet ofte er lavere end hos de lidt tungere modeller, så hvis du skal støvsuge på to etager er det måske værd at overveje at købe en støvsuger til hver etage. På den måde slipper du også helt for at bære den op og ned ad trapper.\nNormalt medfølger der et lille børstemundstykke, fugemundstykke og møbelmundstykke. For nogle støvsugermodeller er dette et kombineret stykke tilbehør, mens det for andre modeller er særskilte stykker tilbehør.\nGenerelt set er særskilte stykker tilbehør bedst, men det afhænger naturligvis af dit behov. Hvis du har behov for ofte at støvsuge i små hjørner og afkroge, bør du sikre dig at de små mundstykker er af en god kvalitet.\nOvervej også hvad du synes fungerer bedst mht. opbevaring: Integreret i støvsugeren, eller hængende på håndtaget?\nNår tilbehøret er integreret i støvsugeren, hænger det ikke i vejen på håndtaget. Til gengæld er det ikke lige så tilgængeligt som hvis det hang på håndtaget.\nIfølge Energistyrelsen er mange watt ikke ensbetydende med en god og effektiv støvsuger. Et højt antal watt fortæller udelukkende noget om motorens effektoptag, hvilket kan overføres direkte til støvsugerens strømforbrug. I mange år har det dog været et godt brugt marketingtrick, at nævne antallet af watt som betegnelse for støvsugerens effektivitet.\nStøvsugerens generelle design har således en større betydning for effektiviteten, og det er således afgørende at den er tæt, at luftstrømmen kan passere gennem systemet optimalt, samt at mundstykkerne er udformet korrekt.\nFor at sikre dig at du vælger en effektiv støvsuger, skal du således kigge på rengøringsevnen på energimærket. De fleste støvsugere har rengøringsevne A på hårde gulve, mens det for tæpper kan svinge en del.


Vil regeringen genindføre udskældt internetovervågning med nye logningsregler? | Information\nKritikere siger nu, at de frygter, at regeringen vil foreslå at genindføre overvågning af alle danske borgeres brug af internettet. De advarer om, at der i så fald reelt vil blive indført masseovervågning af ganske almindelige borgere.\nFor Jesper Lund, der er formand for IT-Politisk Forening, er det umuligt at forene den form for internetovervågning med retten til privatliv.\n»Det vil betyde, at man kommer til at registrere så detaljerede oplysninger om vores adfærd på internettet, at det reelt er en fuldstændig kortlægning af alt, hvad du laver, fordi vi hele tiden er på nettet i dag,« siger han.\nJacob Mchangama, der er direktør for den juridiske tænketank Justitia, er ligeledes kritisk.\n»Hvis det bliver til virkelighed, vil det betyde, at man kommer til at registrere langt, langt flere oplysninger om borgerne,« siger han.\nFra 2007 til 2014 blev danskernes internetaktiviteter registreret som en konsekvens af den såkaldte sessionslogning. Det skulle gøre det muligt for politiet – med en dommerkendelse – at finde ud af, hvilke hjemmesider og internettjenester den enkelte borger havde benyttet sig af. Det betød, at internetudbyderne var forpligtede til at registrere danskernes internetadfærd ét år tilbage i tid.\n»Det vil i mange tilfælde kunne afsløre, hvilke hjemmesider du besøger. På den måde kan man registrere, hvilke politiske eller religiøse hjemmesider du besøger. Om du opsøger lægehjælp eller du om læser Jyllands-Posten eller Arbejderen, hvilket jo siger en del om folk,« siger Jesper Lund.\nMen forrige år blev overvågningen stoppet, fordi Justitsministeriet vurderede, at det var »tvivlsomt«, om overvågningen reelt var brugbar i praksis.\nNu frygter Teleindustrien, som er en brancheorganisation for de fleste teleselskaber, at internetovervågningen er på vej tilbage.\nDet skyldes blandt andet, at flere parter er blevet ’hasteindkaldt’ til et møde hos Justitsministeriet på fredag, hvor de skal diskutere en revision af de såkaldte logningsregler.\n»Vi ved jo også, at det har stået på politiets ønskeseddel. Og med de terrorangreb, vi har haft i Europa, kan man frygte, at man fra politisk hold føler sig tvunget til at vise handlekraft, uden at vi får en grundig drøftelse, om det er den rigtige vej at gå,« siger Jakob Willer, der er direktør for Teleindustrien. Han henviser til et lækket notat fra Rigspolitiet, som Berlingske offentliggjorde i begyndelsen af 2015, der viste, at politiet ønskede at indføre en internetovervågning igen.\nBåde tænketanken Justitia og IT-Politisk Forening frygter også, at regeringen vil genindføre en form for internetovervågning.\nAlvorlige praktiske problemer\nPeter Blume, der er professor i persondataret på Københavns Universitet, er skeptisk over den form for internetovervågning.\n»Det er problematisk, fordi man så overvåger alle for at fange de få,« som han siger.\nMen kritikerne af den tidligere danske internetovervågning, som blev indført af den daværende VK-regering, har ikke kun slået på, at der efter deres mening er tale om masseovervågning af uskyldige borgere.\nEt andet argument har været, at overvågningen i praksis ikke har hjulpet politiet til at opklare mange forbrydelser.\nJustitsministeriet udgav i slutningen af 2012 en redegørelse, hvor ministeriet selv evaluerede brugbarheden af internetovervågningen. Og her var konklusionen, at overvågningen i praksis ikke var brugbar.\nI redegørelsen var der også reelt kun én konkret sag, hvor internetovervågningen var blevet brugt. Og i forhold til den ene sag, som handlede om et netbankindbrud, fremgik det ikke, om sagen var blevet opklaret som følge af overvågningen.\nKonkret viste redegørelsen, at der var »alvorlige praktiske problemer forbundet med anvendelsen« af internetovervågningen, fordi den blev »gennemført på en sådan måde, at den stort set blev uanvendelig, hvilket stod klart for politiet, da man første gang ønskede at gøre brug af sessionslogning«.\nJesper Lund fra IT-Politisk Forening mener, at overvågningen var en fiasko i forhold til at opklare forbrydelser.\n»Myndighederne havde i alt syv år til at finde konkrete eksempler på, at denne her type masseovervågning reelt fungerede. Det har de så ikke kunnet,« siger han.\nTrods de ringe danske erfaringer er Storbritannien i gang med at behandle et lovforslag, som skal indføre en form af internetovervågning, der ligner den, som Danmark tidligere havde.\nDen konservative indenrigsminister Theresa May har da også sagt, at hun har forhørt sig i Danmark om erfaringerne. Og ligesom i Danmark har det britiske lovforslag fået kritik for at ville medføre masseovervågning.\nDet er da også sjældent, at lande indfører den form for overvågning. Sidste år oplyste det danske Justitsministerium, at det ikke havde kendskab til andre lande, som havde en lignende overvågning af sine borgeres internetadfærd.\nKrav om mistanke\nDa den danske internetovervågning blev afskaffet juni 2014, var den officielle forklaring som nævnt, at Justitsministeriet tvivlede på, om overvågningen i praksis var brugbar.\nMen afskaffelsen kom også, få måneder efter at EU-Domstolen i en opsigtsvækkende dom erklærede EU’s såkaldte logningsdirektiv for ugyldigt.\nDet EU-direktiv opsatte blandt andet minimumskrav til, i hvilken grad medlemsstaterne skulle indsamle teleoplysninger. Eksempelvis hvem der har ringet til hvem og hvornår.\nDirektivet indeholdt ikke noget krav om, at Danmark skulle indføre den internetovervågning, som blev indført. Det gjorde Danmark frivilligt. Men i dommen indgik en klar præmis for indsamlingen af data om borgerne.\nKonkret påpegede EU-Domstolen, at der som følge af direktivet skulle indsamles data om alle personer – og ikke kun i de tilfælde, hvor der er en mistanke om eller en indikation af, at vedkommende har eller kunne finde på at foretage sig noget kriminelt.\n»Min vurdering af dommen er, at det ikke er lovligt at indføre en lov, som giver mulighed for at indsamle data om alle uden en konkret mistanke,« siger juraprofessor Franziska Boehm fra Karlsruhe Institut for Teknologi, der har nærstuderet dommen.\nJacob Mchangama fra tænketanken Justitia vurderer da også, at hvis regeringen indfører en form for sessionslogning, der ligner den, som tidligere har været gældende i Danmark, vil det kunne medføre, at den ordning bliver underkendt af EU-Domstolen.\n»Det er der bestemt en reel risiko for,« siger han.\nInformation har spurgt justitsminister Søren Pind (V), om han har i sinde at foreslå at genindføre en form for internetovervågning, som kritikerne frygter, at han vil. Det har ministeren ikke ønsket at svare på.\nDansk Folkepartis retsordfører, Peter Kofod Poulsen, siger, at partiet er åbent over for at genindføre sessionslogning. Socialdemokraternes ordfører, Trine Bramsen, siger, at hun ikke har taget stilling til sagen endnu.\n28. januar, 2016 - 12:11\nHar vi efterhånden reelt et frit og demokartisk samfund, hvis sådanne evt. planer gennemføres?\nUdsendelse i går på DR2 om mobil-logning gav et skræmmende billede af, hvordan bare denne logning kan misbruges af mindre demokratisk tænkende regimer: https://www.dr.dk/tv/se/mobilrevolutionen/mobilrevolutionen\nHvis man oven i købet kobler internetlogning på, så frygter jeg, at vi er "lost". På et eller andet tidspunkt vil en dansk regering vise sig at finde grunde til at kontrollere opposition og demonstranter ("terror-kortet") via den enorme magt sådan total overvågning giver.\nIb Christensen, Christian Mondrup, Carsten Wienholtz og Karsten Aaen anbefalede denne kommentar\n28. januar, 2016 - 12:49\nDet er selvfølgelig helt hul i hovedet, hvis man genindfører sessionslogning. Men det er sådan set uskadeligt, da det ikke kan bruges til noget.\nMen reglerne, der stammer fra 2006, trænger selvfølgelig til en opdatering, hvor efterforskningsmæssig værdi afvejes med hensynet til privatlivet.\nMen man kan frygte, at hverken telebranchen eller JM magter dette og ender i endnu en gang nytteløs registrering, som allerede er ovehalet af udviklingen.\nEt af problemerne er, at logning kun retter sig mod teleudbydere, mens alt det interessante for efterforskning i stigende grad er hos tjenesteudbyderne (google, mail, IP-telefoni, facebook, twitter osv.). Dem kan man ikke forpligte til logning, da de ikke er teleudbydere.\n28. januar, 2016 - 12:56\n"Det er selvfølgelig helt hul i hovedet, hvis man genindfører sessionslogning. Men det er sådan set uskadeligt, da det ikke kan bruges til noget."\n"Et af problemerne er, at logning kun retter sig mod teleudbydere, mens alt det interessante for efterforskning i stigende grad er hos tjenesteudbyderne (google, mail, IP-telefoni, facebook, twitter osv.). Dem kan man ikke forpligte til logning, da de ikke er teleudbydere."\nDu lyder om om, du har mere indsigt i dette end mig, men mon ikke man hurtigt kan få strikket noget lovgivning sammen, så man OGSÅ kan pålægge disse at logge? hhvor der er vilje, er der vel vej?\n28. januar, 2016 - 13:02\nDet kan man ikke, og det er derfor man i frustration søger at forpligte teleudbyderne (transportørerne). Teleudbyderne sender jo bare data mellem kunder og tjenester uden at kende til indhold eller den egentlige modtager. Minder det om noget vedrørende persontransport til Sverige?\nEskild Nielsen, Niels Duus Nielsen og Anne-Marie Krogsbøll anbefalede denne kommentar\n28. januar, 2016 - 13:08\nTak for svaret. Men HVORFOR kan man ikke? Er det teknisk umuligt at gøre, eller er der lovgivingsmæssige (evt. EU-lovgivning) forhold, der står i vejen?\n28. januar, 2016 - 13:40\nBegge dele. Der er ikke lovgrundlag i hverken DK eller EU til at påbyde f.eks. google til at udlevere oplysninger for en dansk kunde til dansk politi. For tele bliver udbyderen fanget af danske regler, når han har en dansk kunde. IT-tjenester skal kunne udbydes frit uden særlige nationale betingelser.\nDerfor er det også praktisk umuligt at forpligte en IT-udbyder i et andet land, f.eks. Skype.\nMen de logger alle samen og udleverer oplysninger til politiet. De bestemmer bare selv, hvornår betingelserne herfor er opfyldt. Så vi kan ikke lovgive om, at de skal udlevere efter specielle danske betingelser.\nGrunden til at de logger er, at de i nogle retssystemer kan få et medansvar, hvis de ikke kan udpege synderen - f.eks. i USA. Og så bruger de jo desværre også nogle af oplysningerne kommercielt.\n28. januar, 2016 - 13:44\nTak for uddybning. Jeg er nu stadig meget utryg ved dette - selve tankegange er foruroligende.\n28. januar, 2016 - 13:47\nJeg syntes da, det er trist, hvis der ikke i Danmark findes bare et enkelt dristigt teleselskab, der kryptere mail, og gør ugenkendeligt, hvem der har søgt på en given internetside.\nHer i huset bruger vi et selskab, der kun opererer på lysledernettet, og som har netop denne dristighed. Dette selskab har betalt bøder for ikke at opbevare borgernes mails m.v., og for ikke at samarbejde med myndighederne. Og selv om ordningen med offentlig overvågning for mere end 1 år siden blev kendt ulovligt af EU, tror dette selskab, at ordningen kan genindføres.\nSå netop i denne måned har teleselskabet valgt at al mail-trafik fremover skal krypteres, hvilket i øvrigt kun krævede en meget lille omstilling af mail-programmet.\nOle Frank, Ib Christensen, Anne-Marie Krogsbøll og Niels Duus Nielsen anbefalede denne kommentar\n28. januar, 2016 - 14:44\nVi ska da ha mer overvågning, ska vi, ja vi ska.\nMen hvorfor stoppe der, jeg ser en god forretning i at gemme alt trafik der kommer igennem landet, derved kan vi ansætte en masse mennesker til at analysere denne "big data" der er formuer at hente der, forretningshemmeligheder og snvas.\nVi ska da ha!\n28. januar, 2016 - 17:26\n@ Anders Jensen,\nDu følger slet ikke med i udviklingen.\nSverige er en slags knudepunkt for internet i øst-vestlig retning, og har en meget omfattende aflytning, Försvarets radioanstalt (FRA), det passivt kan udnyttes fra Danmark, bl.a. via søkabler. Sverige er ikke medlem af Nato, og giver absolut ingen information fra sig, med mindre, det er nødvendigt ud fra et sikkerhedshensyn..\nMen nærheden til Sverige kan faktisk udnyttes i Danmark. Og på denne måde er Danmark faktisk et knudepunkt for internetforbindelse mellem øst - vest og delvis også syd. Og allerede for 3-4 år siden kom det frem i medierne - også danske, at der i Danmark opererede en hel stab fra det britiske, Government Communications Headquarters (GCHQ), i ganske tæt samarbejde med PET. Og det hele - også danske aktiviteter - foregik under ledelse af National Security Agency (NSA) fra USA, der i øvrigt også finansierer GCHQs aktiviteter. Og det de foretager er netop SIGINT (Signals intelligence).\nPå denne måde kan man fastslå, at britisk efterretningstjeneste er en filial af USA's, hvilket også er almen kendt viden. Samt at Danmark indgår i den britiske efterretningstjeneste som en slags filial.\nSelve centret, hvor sagerne foregår, ligger - eller i hvert fald lå, i tætbefolket område lige nord for København, og var vist nok kammofleret som en international erhvervsvirksomhed.\n28. januar, 2016 - 19:15\nBeklager at sarkasmen ikke var tydelig nok :)\nJeg har talt om "Echelon" i over 15 år. Det er et faktum at det eksistere, nu har vi så supercomputere som lagre "big data" og en masse analytikere der trækker den ene og anden model ud af disse.\nFacebook er delvist finansieret af CIA, fordi det er et skide smart system at kontrollere; relationer, bevægelse og adfærd, og vi giver disse oplysninger helt frivilligt. ;)\n28. januar, 2016 - 23:02\nskritet fra retsstat til prævensionsstat , hvor alle borger er potentiale forbryder, vi mangler bare at finde den paragraf der kan bruges mod dem.\nAnders Jensen og Anne-Marie Krogsbøll anbefalede denne kommentar


True crime - 5 bøger, du skal læse - Mere Mellem Linjerne\nFilm, bøger, podcasts, tv-serier, dokumentarprogrammer – true crime-genren er populær i alle afskygninger, og vi sluger det hele råt. Vi har samlet nogle af de bedste bøger indenfor true crime, som vi anbefaler, at du kaster dig over omgående, hvis du også er fascineret af fortællinger om virkelighedens mord og mysterier.\nStieg Larssons arv – nøglen til Palme-mordet\nDe n svenske forfatter Stieg Larsson arbejdede op til sin død med mordet på Olof Palme. Mordet på den svenske statsminister, der blev skudt på åben gade i Stockholm, er aldrig blevet opklaret på trods af, at efterforskningen har stået på i årtier og hører til blandt verdens mest omfattende kriminalsager. Jan Stocklassa fik i 2014 adgang til Stieg Larssons private arkiv, der viste sig at indeholde en dybdegåene undersøgelse af mordgåden. I Stieg Larssons arv dykker Jan Stocklassa ned i materialet og stykker brikkerne sammen. Det, der viser sig, er en holdbar teori om, hvad der virkelig skete på til den skæbnesvangre martsaften i 1986. En nervepirrende true crime om en af nyere tids mest spektakulære og omtalte mordsager.\nNår nye efterforskningsmetoder tages i brug, eller nye spor dukker op, kan henlagte kriminalsager genåbnes og i mange tilfælde opklares. Frederik Strand beskriver i bogen efterforskningsarbejdet i en række store danske kriminalsager. Du kan blandt andet læse om Damhus-mordet, Bombemanden fra Gladsaxe, Amagermanden og de seks kvindemord i Københavnsområdet omkring 1990. Han undersøger nøje, hvorfor og hvordan sagerne blev åbnet på ny. Var det tilfældigheder, en effektiv politiindsats eller nye forbrydelser begået af gerningsmanden?\nDe genåbnede sager giver os også et alternativt indblik i historien. Her møder vi samfundets randeksistenser og får et indblik i tidligere tiders livsvilkår og menneskesyn. Jagten på morderne stopper aldrig er et pletskud indenfor true crime.\nJen s Møller Jensen har oplevet mørke sider af vores samfund. Ubådssagen, skuddramaet på Christiania og terrorangrebene i København ved Krudttønden er nogle af de forbrydelser, drabschefen i Københavns Politi har stået i spidsen for at opklare. I Opklaret fortæller han detaljeret om en række af sine største sager, giver et unikt indblik i arbejdet med efterforskningen og beskriver de svære overvejelser og afgørende valg, han må træffe undervejs.\nMed stor åbenhed fortæller den garvede efterforsker også om, hvordan han tackler sine egne tanker og følelser i jagten på gerningsmændene.\nFindes der en grad af ondskab i os alle? De syv dødssynder, som vi kender fra Bibelen er udgangspunktet for en række samtaler mellem retsmedicineren Hans Petter Hougen og efterforskeren samt tidligere chef for Rejseholdet Bent Isager-Nielsen.\nDe har set når mennesker, er allermest modbydelige. Derudover er de to af Danmarks mest erfarne og skarpeste hjerner, når det kommer til efterforskning af drab. De mener, at dødssynderne hovmod, griskhed, begær, misundelse, fråseri, vrede og dovenskab kan være med til at forklare, hvorfor nogle mennesker begår de værste forbrydelser. De 7 dødssynder er samtaler om ondskab, moral, liv og død – samlet af journalist og forfatter Stine Bolther. Samtidig er det et unikt indblik i efterforskningsarbejdet bag en række spektakulære danske og udenlandske kriminalsager.\nDen sande historie om manden, der fangede verdens mest eftersøgte narkobaron. Jagten på El Chapo er nervepirrende true crime, når det er bedst. Som læser får du lov til at følge den otte år lange jagt skridt for skridt. Fra den første infiltration, via den højteknologiske efterforskning, til den desperate kamp mod uret, da narkobaronen endelige skal pågribes.\nAndrew Hogan var helt nyuddannet, da han begyndte at arbejde for den amerikanske politienhed DEA (Drug Enforcement Administration). Han fik til opgave at infiltere narkokartellet Sinaloa. Intetanende kom han på sporet af en af verdens mest eftersøgte mænd– narkobaron og leder af kartellet- kendt som El Chapo. Seks år senere blev Hogan indsatsleder mod Sinaloa i Mexico City, og startskuddet lød til en af historiens farligste og mest komplekse efterforskninger.\nHvis du slet ikke kan få nok\nTrue crime er jo ikke et nyt fænomen, og der blevet udgivet eminente bøger i genren i årevis. Her er nogle af dem, du kan give dig i kast med, hvis du ikke allerede har været der.\nOperationen krævede 11 skraldebiler, en gummiged og fire kraftfulde Audi’er. Bevæbnet med militæreangrebsvåben trængte seks røvere en augustnat i 2008 ind i Dansk Værdihåndtering og kørte derfra med mindst 70 millioner kroner og politiet i hælene. Kuppet er en medrivende beretning om danmarkshistoriens største røveri.\nI At tænke som en morder fortæller Kurt Kragh indgående om opklaringsarbejdet i udvalgte drabssager, men også om den helt specielle kultur i dansk politis rejsende eliteenhed. Og om sin udvikling fra grøn, uvidende politiaspirant til erfaren drabsefterforsker.\nPeer Kaae har skrevet flere fantastiske bøger indenfor true crime-genren. Dobbeltmordet på Peter Bangs Vej er en true crime-bestseller om en af danmarkshistoriens mest spektakulære drabssager. Som læser er du med, når alle spor bliver forfulgt. Både blandt modstandsbevægelsens mænd og i det myrdede ægtepars omgangskreds. Fortællingen vrimler med mistænkte og motiver, men kun én morder – som gik fri.\nLæs også Maries morder om det mytesomspundne og uopklarede drab på Marie Lock-Hansen i 1967 af samme forfatter.\n← 5 bøger, du skal læse, før du ser filmen\tNå dine mål for 2019 med en Bullet Journal →


Maler Brabrand - Få 3 helt uforpligtende tilbud her\nMaler Brabrand – Få 3 helt uforpligtende tilbud her\nMaler Brabrand – Modtag 3 gratis tilbud fra maler i Brabrand. Uanset om du skal have nymalet et nyt hus eller få ny istandsat mure, vægge og diverse både om vinteren og i sommerhalvåret, så kan du her få 3 uforpligtende og gratis tilbud fra en maler eller et malerfirma, der assisterer med maler i Brabrand.\nVores malere fra 3 Byggetilbud, som vi skaber kontakt til, har erfaring med alt det praktiske indenfor udførsel af malerarbejde, hvordan I klargør, designer en forslag til farvekomposition og forslag til malearbejdet og udvikler en komposition som hænger sammen med ideer til vinduer, vægge, frie arealer mm.. Bliv ikke overrasket, hvis nogle i dit nabolag allerede har anvendt en af vores tilknyttede malere. Udført malerarbejde giver altid glæde og fører ofte til, at bekendte spørger hvem har gjort det?\nMalearbejde i Brabrand\nHvis du vil have udført malearbejde på vægge, bygninger, træværk eller vinduer eller få afdækning vægge og mure så findes der 3 uafhængige tilbud her. Hvis I skal have grundet og malet eller vasket ned, grundet og malet eller få monteret filt og blandet farver eller andre maleopgaver der ligner, så kan du her få 3 gratis tilbud fra en professionel maler. Hvis du ønsker at få udført malearbejde på et nyt hus eller areal, så kan du også modtage rådgivning fra et malerfirma i Brabrand. For de fleste er det en god ide at have en en maler med i hele processen fra før første opmåling. Hvis du vil have assistance til forskønnelse og/eller vedligehold af farveintenciteten, så kan man modtage tilbud fra 3byggetilbud.dk her.\nMaler Brabrand – Det slipper du for\nDet kræver arbejde at tilrettelægge før det første penselstrøg, og det kan være en stor fordel med viden om den perfekte metode til at måle op og designe unikt malerarbejde både hvad angår materialevalg. Det er også en god ide at sørge for at dække ordentligt af, noget der kan være svært for utrænede malere. Størstedelen af husejere kan selv håndtere at male huset, så det står og er flot og al respekt for det, men at få huset til at stå som en drøm, det skal der en rutineret maler til. Man kan slippe for hårdt arbejde og spare tid og få et hus som står smukkere end hvad der normalt er muligt for hobby malere.\nAndre Services i Brabrand\nMaler i Brabrand er ikke det eneste målrettede tilbud i Brabrand. I det følgende kan du finde en række muligheder og spændende tilbud i Brabrand.\nTagarbejde i Brabrand\nNyt tag? Eller er det på høje tid med en renovering af taget. Er der bare brug for en omgang algebehandling eller en tagrensning. Så se mere her om tagarbejde i Brabrand.\nhar du brug for tre gode tilbud fra en tømrer i Brabrand, har du muligheden for at få tilbud gennem dette link. Uanset om du skal have lavet en ny træterrasse, hjælp til at lave et køkken fra grunden, repareret eller lavet nye carporte eller andre former for opgaver som kræver tømrerarbejde i Brabrand, kan du få tre uforpligtende og gratis tilbud via forrige link.\nOnline farvehandel for Brabrand\nEr det tid til at male hegnet, huset, sommerhuset eller måske bare legehuset udvendigt såvel som indenvendigt eller blot gå til værks med noget træbeskyttelse. Så kig på malingtapet.dk, som netop sender til Brabrand. Du kan finde farvehandelens side om Brabrand bare klik her. Malingtapet.dk forhandler selvfølgelig også tapet.\nAnlægsgartner Brabrand – Find ham her\nEr havearbejdet begyndt at stresse dig? Skal du have lavet din have om? Så er det en rigtig god ide med en anlægsgartner. Her kan du modtage 3 gratis tilbud fra en anlægsgartner i Brabrand eller omegn. Læs mere.\nOnline dyrehandler for Brabrand\nEr det på høje tid at prøve noget nyt og andet til dit kæledyr, end det sædvanlige fra den lokale dyrehandel i Brabrand eller omegn. Så tag og prøv en en netbaseret dyrehandel her, der sender direkte til døren i Brabrand. Nogle af de dyrehandlere du kan læse om her har økologiske produkter eller specialvarer og andre igen er bare utroligt billige og helt af disse webshops har månedlige ordninger, hvor du og familien kan få leveret godbidder og sjovt udstyr til din hund eller kat.\nOnline Stofforretning for Brabrand\nSkal du brug for noget nyt stof og garn, så kig dog lige på dette store udvalg af garnbutikker. Du finder et udvalg af garnbutikker som er online, som leverer direkte til Brabrand ved at følge dette link.


Højdesyge - undgå lungeødem og hjerneødem\nMalaria Rejsediarré Jetlag Køresyge Højdesyge Højdesyge Information\nHøjdesyge opstår, når kroppen har svært ved at klare det lave lufttryk, som findes på store højder. Hvis du befinder dig på store højder og får hovedpine, kvalme, og føler dig træt og udmattet, kan det være et tegn på, at du har højdesyge. Det er en alvorlig tilstand, hvor symptomerne bliver mere alvorlige jo større højde, du når. Med stor højde menes mere end 1.500 meter over havet. Det er utrolig vigtigt, at du udføre de forskellige akklimatiserings-øvelser, der findes for at forebygge højdesyge. Sørg for, at du er ordentligt forberedt på at blive ramt af højdesyge, hvis du planlægger en rejse eller aktivitet, som involverer store højder. Diamox er klinisk godkendt til at behandle højdesyge og kan bestilles online fra HealthExpress, efter du har gennemført en online konsultation og er blevet godkendt af en af vores læger.\nKlik her for at starte din konsultation Højdesyge FAQs\nHvad er højdesyge? Højdesyge kan helt enkelt beskrives som det, der sker med din krop, når den udsættes for ændringer i lufttrykket, hvilket sker, jo højere over havet, du kommer. Du vil sandsynligvis få højdesyge, hvis du bestiger nye højder hurtigt og ikke gennemfører de forholdsregler, som det kræver, såsom akklimatisering, hvor man vænner kroppen til den nye højde og den begrænsede mængde ilt. De mest alvorlige tilstande for højdesyge er lungeødem og hjerneødem (hyponatriæmi), hvilket begge er meget farlige tilstande. Hvad skyldes højdesyge?\nJo højere over havet, du kommer, desto lavere bliver lufttrykket, hvilket er tilfældet, når du bestiger store højder. Dette betyder, at luften bliver tyndere og ikke indeholder samme mængde oxygen på lavere niveauer, hvilket betyder, at mindre oxygen absorberes i blodbanen. Kroppen reagerer på det lavere iltniveau ved en øget puls og vejrtrækning for at sikre, at der er ilt nok. Højdesyge skyldes i høj grad, at du skifter til større højder for hurtigt, uden at kroppen har vænnet sig til det. Alle kan få højdesyge, og det spiller ingen rolle, om du er veltrænet og i god fysisk form. Du er desuden større risiko for at blive ramt, hvis du har haft højdesyge før. Hvad er symptomerne på højdesyge?\nDe første symptomer kommer som regel 6 timer efter, du har nået den nye højde. De mest almindelige symptomer er hovedpine, kvalme, træthed, svimmelhed, manglende appetit, søvnløshed og åndenød. Oplever du nogle af disse symptomer, er det vigtigt, du tager dem alvorligt, da det kan medføre alvorlige konsekvenser, hvis de ignoreres. Andre alvorlige symptomer, udover de førnævnte, omfatter desuden brystsmerter og opkastning.\nHvad er lungeødem og hyponatriæmi (hjerneødem)?\nHovedpine er som regel et af de første tegn på, at du er ramt af højdesyge og bør tages alvorligt, da højdesyge kan føre til livstruende sygdomme som højdelungeødem ("high altitude pulmonary edema" - HAPE) eller højdehjerneødem ("high altitude cerebral edema" - HACE). Lungeødem (HAPE) medfører væske i lungerne og er en meget alvorlig tilstand. Symptomerne på dette vil, udover de ovennævnte symptomer for højdesyge, være åndedrætsvanskeligheder og at du bliver forpustet, selv når du er i hvile, ekstremt træthed, svær hoste med slim og hoste. Du kan endda få blå eller grå læber og negle. Højde-hjerneødem (HACE), også kaldet hjerneødem, medfører væske i hjernen, hvilket gør, at den svulmer. Det er en livstruende tilstand, som kan eskalere meget hurtigt. Udover de nævnte symptomer for højdesyge, er de typiske tegn, at du du vil være meget forvirret og have svært ved at tænke klart. Koordineringsvanskeligheder, hovedpine, stiv nakke og bedvidstløshed er nogle af faresignalerne.\nHvordan kan jeg undgå højdesyge?\nDet er yderst vigtigt, at du er godt forberedt, hvis du skal bestige store højder, da det kan få meget alvorlige konsekvenser, hvis du ikke har taget forholdsregler. Alle kan blive ramt af højdesyge, og det spiller ingen rolle, om du er i god fysisk form og har bestiget store højder før. Akklimatisering er utrolig vigtigt og indebærer, at du vænner kroppen til den reducerede mængde ilt, før du stiger endnu højere. Man plejer at sige, at du ikke må stige mere end 300-500 meter pr. dag i max. tre dage og dernæst hvilke én dag. Det er vigtigt at spise mad med mange kulhydrater, da kroppen går fra fedtforbrænding til kulhydrat-forbrænding i store højder. Det er desuden vigtigt at drikke meget, da kroppen mister meget væske. Lægemidler, som indeholder Acetazolamid, kan tages for at forhindre symptomerne for højdesyge, og Diamox er et af disse. Det er vigtigt, at du er opmærksom på, at ingen lægemidler kan være en erstatning for akklimatisering, og at det er meget vigtigt, at du følger de nødvendige foranstaltninger og skridt, som kræves, når du bestiger store højder. Kan jeg købe behandling mod højdesyge online?\nDu kan bestille Diamox hos HealthExpress, som hjælper med at forebygge højdesyge, efter du har gennemført en online konsultation. Konsultationen er inkluderet i vores service og består af en række medicinske spørgsmål, som vil blive gennemgået af en vores læger for at sikre, at du er egnet til behandlingen. Bliver du godkendt til behandlingen, kan du derefter afslutte din bestilling.


Fire & Safety - Securitas Som de fleste hjemmeside fungerer denne bedst, når cookies er tilladt. Vi bruger cookies for at sikre, at vi giver dig den bedste oplevelse af vores hjemmeside. Vi bruger også cookies til statistikker, der hjælper os til at forbedre hjemmesiden. Du kan acceptere brugen af cookies ved at klikke "Accepter".\nEr du i tvivl, om hvordan og hvor meget brandfarligt væske du må opbevare i virksomheden, eller mangler du en god samarbejdspartner til servicering af dit slukningsmateriel og/eller førstehjælpsudstyr? Du kan få hjælp til disse ting hos Securitas med vores koncept Fire & Safety.\nOpnå økonomiske fordele\nFire & Safety hjælper dig med at højne sikkerhedsniveauet i din virksomhed – både på det fysiske plan gennem servicering og eftersyn af materiale og på det menneskelige plan gennem rådgivning og uddannelse. Er du kunde hos os i forvejen, kan du desuden opnå økonomiske fordele ved at samle dine sikkerhedsløsninger hos én leverandør, foruden at du også får en leverandør, der kender din virksomheds behov i forvejen.\nMuligheder med Fire & Safety\nMed Fire & Safety kan vi tilbyde dig et væld af muligheder for at højne sikkerheden i din virksomhed, eksempelvis:\nÅrligt serviceeftersyn og månedligt tilsyn af brandslukningsudstyr\nServicering og opfyldning af førstehjælpsudstyr\nUdarbejdelse af flugtvejsplaner\nBrandteknisk og sikkerhedsmæssig gennemgang af virksomheden\nSalg/udlejning af brandsluknings- og førstehjælpsudstyr\nKurser i elementær brandbekæmpelse og førstehjælp\nRådgivning om håndtering af menneskemængder, farlige stoffer m.m.\nEget virksomhedsberedskab med specialuddannede vagter\nFordelen ved at vælge Securitas\nDer ligger flere muligheder for synergibesparelse i at flytte så meget som muligt til én samlet leverandør, der kender din virksomhed og er til stede i forvejen. Har du en fastvagtsordning og vælger os til at servicere dit førstehjælps- og brandslukningsudstyr, så kan det i fremtiden blive gjort af den vagt, du allerede har på stedet. Udgiften til denne service vil samlet set være mindre, end du skal give ved en ny eller eksisterende leverandør, da vores vagt allerede er til stede.\nBrand og førstehjælp_2016.pdf (16233 kb)\nFIRE & SAFETY Kontakt os


Tough love(1D) - kapitel 11 - Movellas\nDet var underligt det her. Mega underligt! Mig og Harry... Bare alt det her...JEG HAVDE VÆRET I SENG MED EN DRENG!! Hvad fanden skete der lige der? Det var lidt akavet bagefter mellem os. Jeg vidste ikke helt hvordan jeg skulle tænke, og hvordan jeg skulle opføre mig overfor Harry. Om morgenen havde han lavet morgenmad til mig og vi havde siddet og fodret hinanden... Det var pænt underligt! men også sjovt Nu hvor jeg tænker over det lød det virkelig som om vi var et helt normalt kærestepar... Men "vi" var ikke noget normalt kærestepar; vi var ikke engang et "vi", men alligevel kunne jeg godt lide lyden af det, og følelsen af at vi havde en særlig connection. "Harry are you... I mean why didn't you tell me you were..." Ordet sad fast i min mund og det ville ikke komme ud.\n"Gay? Lou i wanted to tell you but i just didn't feel like there was the right time for it," Svarede han da vi har halvvejs gennem morgenmaden. Vi var stadig hjemme hos Harry. Der var stadig vildt rodet... Det var noget af et rod, jeg ved ikke om det var der i forvejen, eller om det var mig og Harry der havde lavet det. Hvordan kunne jeg gøre det her overfor El?? Hvad fanden skulle jeg gøre når jeg kom hjem? Skulle jeg sige det til hende eller skulle jeg lade alt det der er sket mellem mig og Harry være en hemmelighed?\n"Lou are you okay?" Sagde Harry og lagde hoved på skrå da han opdagede at jeg sad og stirrede ud i luften\n"Oh yeah... I...I was just thinking Harry, was it this messy when we got here?" Sagde jeg mens jeg prøvede at vende tilbage til virkeligheden og væk fra mine fortvivlede tanker.\n"Haha yes" han kiggede sig lidt omkring og sagde "..or almost" så grinte vi begge og spise vores morgenmad færdig. "Louis i think i wanna take a shower wanna come with me or shall i go by myself?" Sagde Harry meget flirtene og med et glimt i øjet, da vi sad med to tomme tallerkener og store maver af alle de pandekager vi havde spist.\n"Haha no i'm good, i can just clean this up a bit" svarede jeg og prøvede at smile men det lykkes vist ikke helt for mig.\n"So... Thanks.. I guess i'll write to you later bye.." Vi stod i gangen jeg havde lige været i bad og stod kun med et håndklæde rundt om livet og halvvådt hår, imens havde Louis nok bare gået lidt rundt og ryddet op, selvom han nok ikke vidste hvor tingene skulle ligge. "Well...yes okay i'll see ya," svarede jeg ret akavet tilbage mens jeg kløede mig i nakken. Det var lidt akavet og jeg vidste heller ikke hvad der var i vejen. Det var som om han skjulte et eller andet for mig jeg vidste bare ikke hvad. Han lukkede forsigtig døren efter sig. Nu var han væk, efter en fantastisk dag og aften igår... Han havde godt nok virket lidt fjern her til morgen. Lidt ked af det faktisk. Og så da jeg havde den lad-os-gå-i-bad-sammen-joke virkede han helt fjern og ikke til at komme i kontakt med, næsten som om han var på en anden planet. Hvad var det dog han tænkte på? Var det noget jeg havde gjort? Hvad var hemmeligheden?


Flere end 200.000 på gaden for at høre den amerikanske præsidentkandidat i Berlin. Barack Obamas tale rungede med referencer til Kennedys tale i 1963. Hør talen her.\nDe råbte "Obama" og "Yes, we can" - ganske, som når han er i USA.\nMen denne gang råbte de det med tysk accent.\nFor flere end 200.000 tyskere var i dag mødt frem i det centrale Berlin for at høre præsidentkandidaten Barack Obama give sin eneste tale i Europa.\n- Jeg ved, at jeg ikke ligner de amerikanere, der normalt har talt her i byen, sagde Obama i begyndelsen af talen med henvisning til sin hudfarve.\nOg der var bifald, da Obama fortalte, at hans far var fra en lille by i Kenya.\nI talen gentog Barack Obama det samme budskab, som han har rejst USA tyndt med - at i dag, i denne time, lige nu er en helt særlig tid, hvor vi må handle og gøre vores bedste.\nAt verden står ved en skillelinie, som i tiden efter Anden Verdenskrig.\nEn verden uden atomvåben\n- Det er nu, at vi må forny målet om en verden uden atomvåben. De to supermagter, der kæmpede om muren i denne byen var lidt for tæt på at udslette alt vi elsker. Vi behøver ikke stå tilbage og vente - vi skal have alle atomvåben væk. Dette er øjeblikket, hvor vi vil søge en verden uden atomvåben, sagde Obama - også til stort bifald.\n- Folk i Berlin. Folk i hele verden. Dette er vores øjeblik. Dette er vores tid.Jeg ved, at mit land ikke er perfekt. Til tider har vi kæmpet for at holde fast i løftet om frihed og lighed for alle. Vi har lavet en masse fejl. Og der er tider, hvor vores handlinger i verden ikke har kunne leve op til vores bedste intentioner, erkendte Obama.\nTalen blev allerede inden Obama havde talt ét eneste ord sammenlignet med John F. Kennedys berømte tale i Berlin i 1963.\n- Alle frie mænd - uanset hvor de bor - er borgere i Berlin. Og derfor som fri mand, så føler jeg mig stolt ved at sige - jeg er berliner, sagde Kennedy dengang.\nObama kopierede da også en sætning fra Kennedy og gentog, at "vi er alle indbyggere i Berlin".\nEt symbol for hele verden\nInden talen sagde Obama, at han med talen ville forsøge at få Europa og Amerika til igen at tale "sammen sprog".\n- De mange mennesker her er ikke vælgere, så talen er ikke designet til at få dem til at stemme. Det er ikke et politisk møde. Forhåbentlig vil det blive set som mit bud på det forhold jeg gerne vil se mellem USA og Europa, sagde han på flyet fra Israel, ifølge CNN.\n- Berlin er et symbol for hele verden, at håb vinder over frygt, og et bevis på, at det er umuligt at splitte folk i deres jagt mod frihed. Lad os samme bygge videre på denne fantastisk historie, skrev han tidligere på dagen i Berlins officielle gæstebog.\nTalen kan ses her hos MSNBC og en udskrift findes her på avisen.dk\nKaare Sørensen skriver fra New York. Opdateret 23.20.\nBarack Obama talte i maj i år for 75.000 mennesker i Portland, Oregon. Det er han hidtil største forsamling.\nMeget tyder på, at han i dag sætter ny rekord i Berlin.